Δίολκος: Αδιάλλακτοι οι Σκοπιανοί αποκάλεσαν «αναξιοπρεπείς» τις προτάσεις του ΟΗΕ\nΑδιάλλακτοι οι Σκοπιανοί αποκάλεσαν «αναξιοπρεπείς» τις προτάσεις του ΟΗΕ\nΜε μαύρα πανιά ο εκπρόσωπος της ΠΓΔΜ στις διαπραγματεύσεις που διεξάγονται υπό την αιγίδα του ΟΗΕ για το ζήτημα της ονομασίας, Βάσκο Ναουμόφσκι, δήλωσε με αλαζονικό και συνάμα εμφανώς ταραγμένο ύφος ότι οι προτάσεις που παρουσίασε την Τετάρτη ο διαμεσολαβητής του ΟΗΕ Μάθιου Νίμιτς «απέχουν πολύ από μία αξιοπρεπή λύση».\n»Η χώρα μας έχει όνομα, το οποίο είναι «Δημοκρατία της Μακεδονίας», ένα όνομα που αποτελεί τη βάση της ταυτότητάς μας.\n»Επίσης, σήμερα το 2018 κανείς δεν μπορεί να αρνηθεί την ύπαρξη του «μακεδονικού» λαού και της «μακεδονικής» γλώσσας.\n»Από την πλευρά του διαμεσολαβητή παρουσιάστηκαν σήμερα κάποιες ιδέες που πιστεύω ότι αποκλίνουν από αυτό το πλαίσιο και απέχουν πολύ από μια αξιοπρεπή λύση.\n»Ωστόσο θα μεταφέρω τις προτάσεις αυτές στην πολιτειακή και πολιτική ηγεσία της χώρας και αυτή θα είναι που θα λάβει θέση στο θέμα αυτό» δήλωσε ο Ναουμόφσκι στον τηλεοπτικό σταθμό των Σκοπίων, «Sitel».\nΣύμφωνα με το ρεπορτάζ μας, οι Σκοπιανοί είχαν την ψευδαίσθηση ότι δεν θα άλλαζαν όνομα. Τουλάχιστον αυτή την πεποίθηση είχε ο Ναουμόφσκι.\nΟι προτάσεις του ΟΗΕ δεν ικανοποίησαν καθόλου τον Σκοπιανό διαπραγματευτή, ο οποίος πρέπει να ήρθε αντιμέτωπος με ζητήματα όπως ταυτότητας και γλώσσας, πράγμα που τον καταρράκωσε.\nΕίναι όμως εντυπωσιακή η αλαζονεία των Σκοπιανών, άγνωστο από που αντλούν τόση μεγάλη ιδέα, που βγήκε παγκοσμίως και προσέβαλλε τον ΟΗΕ.\nΠροφανώς και η προσγείωση των Σκοπίων στην πραγματικότητα είναι ανώμαλη. Και ακόμα είμαστε στην αρχή των διαπραγματεύσεων.\nΑναρτήθηκε από aoratos στις 1/18/2018 01:07:00 μ.μ.


Χαιρετίζει την απόφαση της κυβέρνησης για άνοιγμα σχολείων η Ελληνική Αντικαρκινική Εταιρία Λαμίας! - ΛΑΜΙΑ FM-1 Ειδήσεις από την Στερεά Ελλάδα και όλο τον κόσμο\nΧαιρετίζει την απόφαση της κυβέρνησης για άνοιγμα σχολείων η Ελληνική Αντικαρκινική Εταιρία Λαμίας!\nΤο 15ο Δημοτικό Σχολείο της πόλης επισκέφθηκε το παράρτημα Λαμίας της Ελληνικής Αντικαρκινικής Εταιρείας, με αφορμή την επιστροφή στα θρανία.\nΤην απόφαση της κυβέρνησης για την επαναλειτουργία δημοτικών και νηπιαγωγείων χαιρετίζει η πρόεδρος της Αντικαρκινικής και οικογενειακή γιατρός κα Βεντούρη – Νασοπούλου Αλεξάνδρα, δείχνοντας ιδιαίτερη ευαισθησία στα απαραίτητα μέτρα προφύλαξης:\n《Οι μικροί μαθητές επέστρεψαν στα θρανία χαρούμενοι με αποστάσεις και διαφορετικά διαλείμματα. Παραμένουμε άγρυπνοι φρουροί κοντά στα παιδιά μας, παρακολουθώντας την πορεία τους και πολεμάμε με την πρόληψη στηρίζοντας κάθε σωστή απόφαση της πολιτείας》.\nΑξίζουν συγχαρητήρια στους εκπαιδευτικούς οι οποίοι δούλεψαν με μεράκι όσο τα σχολεία ήταν κλειστά, καθώς και σε όλους όσους συνέβαλαν και στηρίξαν έμπρακτα την επαναλειτουργία τους.\nΥπενθυμίζεται ότι λόγω του κορωνοϊού η Αντικαρκινική Εταιρεία Λαμίας ακύρωσε όλες τις προγραμματισμένες ομιλίες στα σχολεία της περιοχής.


Λευκό ψωμί ή ολικής αλέσεως; Αυτό το ψωμί μπορείς να τρως άφοβα όταν προσέχεις - Ομορφιά & Υγεία - Athens magazine\nΛευκό ψωμί ή ολικής αλέσεως; Αυτό το ψωμί μπορείς να τρως άφοβα όταν προσέχεις\nΠοιο να προτιμήσεις\n7 Σεπτεμβρίου 2020 10:03\nΣε μια ισορροπημένη διατροφή δεν αποκλείεται καμιά ομάδα τροφών, για αυτό το ψωμί δεν είναι απαγορευτικό σε μια διατροφή που στοχεύει στην απώλεια κιλών. Το ψωμί αποτελεί βασική πηγή υδατανθράκων, οι οποίοι πρέπει εξάλλου να αποτελούν το 50% περίπου των θερμίδων που λαμβάνουμε καθημερινά. Πόσο ψωμί όμως μπορούμε να φάμε και ποιο είδος ψωμιού;\nΛευκό ψωμί Vs ολικής\nΤο λευκό ψωμί και το ψωμί ολικής άλεσης έχουν περίπου τις ίδιες θερμίδες. Σε μια δίαιτα, το ψωμί ολικής άλεσης είναι μάλλον προτιμότερο, όμως, αφού περιέχει περισσότερες φυτικές ίνες, περισσότερα θρεπτικά συστατικά και χορταίνει περισσότερο.\nΗ ιδανική μερίδα ψωμιού για τις περιόδους που κάνουμε δίαιτα είναι περίπου τα 30 γραμμάρια που ισοδυναμούν σε περίπου 80 θερμίδες.\nΤι να προσέξετε στο ψωμί που θα επιλέξετε\nΤο ψωμί που θα επιλέξετε πρέπει να περιέχει τουλάχιστον 2 γραμμάρια φυτικές ίνες ανά μερίδες και να μην ξεπερνά τις 100 θερμίδες. Επιλέξτε ψωμί χωρίς ζάχαρη αλλά και κορεσμένα λίπη. Ωστόσο, αν επιμένετε και δεν μπορείτε να αντισταθείτε στο κλασσικό λευκό ψωμί, δείτε εδώ ένα κόλπο για να τρώτε χωρίς να παχαίνετε.\nΑυτό είναι το πιο ακατάλληλο μέρος για να αποθηκεύσετε το ψωμί\nΘέλετε να διατηρήσετε το ψωμί σας φρέσκο για περισσότερες μέρες και το βάζετε στο ψυγείο; Αν ναι, τότε κάνετε ένα μεγάλο λάθος και πρέπει να σταματήσετε άμεσα. Αν πάλι δεν το αποθηκεύσατε και μπαγιάτεψε, δείτε εδώ πώς θα το κάνετε και πάλι πεντανόστιμο.\nΌπως θα δείτε και στο βίντεο, το ψωμί αλλοιώνεται μόλις μπαίνει στην συντήρηση, λόγω των συστατικών του. Αντίθετα, διατηρείται σε καλύτερη κατάσταση αν μπει στην κατάψυξη.\nΔείτε στο βίντεο τι προτείνουν οι ειδικοί:\nΓιατί βάζουν το ψωμί σε χαρτοσακούλα; Δεν πάει το μυαλό σας\nΣίγουρα έχετε διαπιστώσει ότι το ψωμί στο φούρνο σας το δίνουν σε χάρτινη σακούλα και όχι πλαστική αλλά έχετε διερωτηθεί ποτέ γιατί; Είναι οικολογικοί οι λόγοι ή όχι μόνο;\nΟι… συνομωσιοσιολόγοι λένε πως είναι απλά κόλπο των αρτοποιών προκειμένου το ψωμί να μπαγιατεύει γρηγορότερα και να επισκέπτεστε το φούρνο πολύ πιο γρήγορα από ότι αν το είχατε κλείσει σε μια πλαστική σακούλα. Αυτή η θεωρία έχει ελάχιστη σχέση με τον πραγματικό λόγο για τη χάρτινη σακούλα στα αρτοσκευάσματα. Πάντως εμείς σας έχουμε το κόλπο για να μην μπαγιατεύει το ψωμί, και θα τον δείτε εδώ.\nΤο μυστικό είναι η τραγανότητα.\nΟ λόγος που το ψωμί για σάντουιτς είναι σφραγισμένο σε πλαστική σακούλα είναι για να «κλειδώσει» μέσα την υγρασία, να το διατηρήσει μαλακό εμποδίζοντας το να ξεραθεί. Κάτι τέτοιο όμως δεν είναι ιδανικό για μια μπαγκέτα, αν την θέλετε τραγανή. Αν την κλείσετε σε μια σακούλα θα διατηρηθεί περισσότερο καιρό, αλλά θα χάσει την τραγανότητα της. Είναι ένα… δούναι και λαβείν.\nΕξάλλου δεν υπάρχει λόγος να προσπαθήσετε να διατηρήσετε το ψωμί σας φρέσκο για μεγάλο χρονικό διάστημα ούτως ή άλλως. Το ψωμί χωρίς πρόσθετο λίπος ή ζάχαρη, διατηρεί τα ωφέλιμα συστατικά του για λίγες μόνο ημέρες μετά το ψήσιμο. Έτσι εάν δεν σκοπεύετε να φάτε το ψωμί μέσα σε 48 ώρες από την αγορά του, περιμένετε να συμβεί ένα από αυτά τα πράγματα: Ή θα γίνει μαλακό μέσα σε μια σφραγισμένη πλαστική τσάντα η θα ξεραθεί αν είναι εκτεθειμένο. Εάν δεν έχετε σκοπό να φάτε ολόκληρη τη φρατζόλα σε ένα γεύμα, κόψτε την σε κομμάτια και βάλτε τη μέσα στη χαρτοσακούλα, καθώς θα συντηρηθεί για μεγαλύτερο χρονικό διάστημα.\nΕάν θέλετε να διατηρήσετε οποιοδήποτε τύπο ψωμιού φρέσκο για μεγάλο χρονικό διάστημα, σκεφτείτε τον καταψύκτη. Αν δεν έχετε υπομονή να το ξεπαγώνετε αρκεί και το ψυγείο. Η… παράπλευρη απώλεια είναι η επανακρυστάλλωση του αμύλου στο ψωμί. Ωστόσο μπορείτε να αντιστρέψετε αυτό το φαινόμενο ψήνοντας το στην τοστιέρα ή ζεσταίνοντας το στον φούρνο μικροκυμάτων.\nΤο κόλπο για να τρως λευκό ψωμί χωρίς να παχαίνεις\nΟ λόγος που πρέπει να βάζετε ψωμί στο στόμα όταν κόβετε ένα κρεμμύδι - Θα σας σώσει\n25 Ιανουαρίου 2022 13:54\n110 χρονών άνδρας αποκαλύπτει τις 5 τροφές που του χάρισαν μακροζωία - «Είμαστε ότι τρώμε» (Video)\n25 Ιανουαρίου 2022 13:46


Βρέθηκε η 13χρονη! Διεφυγε ο Αλβανός | ENA CHANNEL\nΒρέθηκε η 13χρονη! Διεφυγε ο Αλβανός\nΕΠΙΚΑΙΡΑ ΚΟΙΝΩΝΙΑ — 30 Μαΐου 2013\nΒρέθηκε τελικά η 13χρονη Χριστίνα Κρασσά , στις 22:15 στην περιοχή των Ελευθερών Καβάλας , όπως επιβεβαίωσε ο Αστυνομικός Διευθυντής Καβάλας , Μάκης Κοσκερίδης . Η μικρή είναι καλά στην υγεία της , ωστόσο για προληπτικούς λόγους έχει μεταφερθεί στο Γενικό Νοσοκομείο Καβάλας. Ο 23χρονος Αλβανός διέφυγε της σύλληψης , όμως οι έρευνες συνεχίζονται για τον εντοπισμό του .


Μπορεί η γαστρονομία να δημιουργήσει κίνημα; | Δρόμος της Αριστεράς\nΑρχική κοινωνία Μπορεί η γαστρονομία να δημιουργήσει κίνημα;\nΜπορεί η γαστρονομία να δημιουργήσει κίνημα;\nτου Βασίλη Λαγού*\nΟι Θρακιώτες στις 4 Δεκέμβρη τρώνε «Βαρβάρα», με αφορμή την ανάλογη γιορτή της ημέρας. Τι είναι η «Βαρβάρα»; Είναι η απάντηση στην παγκοσμιοποίηση από τα πάνω στην τροφή, η αντίσταση στην ομογενοποίηση, στον χυλό. Είναι η απάντηση στο fast food. Παρακάτω θα βρείτε ένα κείμενό μου που γράφτηκε πριν μερικά χρόνια και δημοσιεύτηκε στις 29/05/2014 στο eutopiaioannina.blogspot.com. Θεωρώ ότι δεν έχει χάσει την επικαιρότητά του, ελάχιστες λέξεις θα άλλαζα. Ο ιμπεριαλισμός έχει πολλές μορφές…\n«Αν ως γαστρονομία ορίζεται η τέχνη και η επιστήμη της ανθρώπινης διατροφής και με δεδομένο ότι οι γαστρονομικές συνήθειες όσο πιο ισχυρές είναι, τόσο αυτές αποτελούν δείγμα αναπτυγμένου πολιτισμικού επιπέδου, τότε είναι σημαντικό να συζητήσουμε σήμερα το τι τρώμε, πώς το τρώμε, πού παράγεται η τροφή, πώς διακινείται. Ιδιαίτερα σήμερα, που τα διατροφικά και γαστρονομικά ήθη βρίσκονται υπό διωγμό, σήμερα που η λογική fast έχει κυριαρχήσει (στη δημιουργία, στην τέχνη, στην πολιτική). Είναι αναγκαία, λοιπόν, όσο πότε άλλοτε η δημιουργία ενός κινήματος γαστρονομίας στον τόπο μας που θα σχετίζεται με το πώς τρέφεται ο άνθρωπος. Βέβαια, διάφορες επιστήμες εμπλέκονται και είναι άρρηκτα συνδεδεμένες με την τροφή. Η Γεωργία, η Χημεία, η Οικολογία, η Οικονομία, η Ιατρική, η Ανθρωπολογία, η Κοινωνιολογία. Απαιτείται, έτσι, μια γνώση διεπιστημονική. Όμως το πρόβλημα δεν είναι επιστημονικό. Το πρόβλημα είναι Πολιτικό, γιατί η Πολιτική είναι η επιστήμη των επιστημών, είναι ανώτερη τέχνη και βέβαια η άσκηση αυτού του είδους της Πολιτικής δεν έχει καμία σχέση με αυτούς τους μικρούς ανθρώπους που ισχυρίζονται ότι μας κυβερνούν.\nΈτσι, η αρχή της λύσης του προβλήματος έγκειται στην επαναφορά της Γεωργίας που θα είναι τοπική, εποχιακή, φυσική, παραδοσιακή και βέβαια δεν θα έχει σχέση με την μαζική τυποποίηση που προκαλεί η «φορντικού τύπου» παγκοσμιοποίηση. Μια βιώσιμη Γεωργία που θα στηρίζεται σε «τυπικά» προϊόντα γεωγραφικής και παραδοσιακής ετικέτας.\nΉδη στην Ιταλία, αλλά και σε πολλές άλλες χώρες, χρόνια τώρα, αναπτύσσεται το κίνημα του slow food σε αντιδιαστολή με το fast food, με χιλιάδες μέλη που θεωρούν την πράξη της βρώσης ως αναπόσπαστο τμήμα της παραγωγής. Έτσι ο καταναλωτής μετατρέπεται σε συν-παραγωγό, έτσι η γαστρονομία παύει να είναι μια ελιτίστικη προσέγγιση και τηλεοπτικό θέαμα, αλλά μετατρέπεται σε μια δημοκρατική διαδικασία.\nΓιατί η ποιότητα, η απόλαυση και η ακεραιότητα της διατροφής είναι δικαίωμα όλων και η γαστρονομία αποτελεί εργαλείο για τη διεκδίκηση της πολιτισμικής μας ταυτότητας και την αντιπαράθεση με τη διαδικασία της παγκοσμιοποίησης από τα πάνω, ανήκοντας έτσι στο πεδίο της πολιτικής, των επιστημών, της κουλτούρας.\nΓιατί η ενασχόληση με την τροφή είναι μια πολιτική πράξη με βαθύ περιεχόμενο»\nΒέβαια, υπάρχει κι αυτή η διάσταση: «Εμείς οι αληθινοί ιστορικοί κοσμοπολίτες τρώμε “Βαρβάρα” κατά την Θρακική-Ανατολικορωμυλιώτικη ονομασία ή τα “Βάρβαρα” κατά την Κώα και όχι κόρν φλέϊκς. Αυτά τα αφήνουμε στους επαρχιώτες. Τους κακούς χωριάτες δηλαδή.\nΗ “Βάρβαρα” ανακτά την ιστορική γεωγραφία της και διαχέει την μοναδική γεύση της. Το δίκτυο “Βάρβαρα” οικοδομείται και επεκτείνεται. Έως τους Φούρνους του Αιγαίου, της Ιωνίας φθάσαμε, ξεκινώντας από την Ορεστιάδα της Άννας Κομνηνής. Ενάντια στην ολοκληρωτικού τύπου ομοιογενοποιητική παγκοσμιοποίηση από τα πάνω που καταργεί τις γεύσεις.» (Μιχάλης Χαραλαμπίδης, polis-agora.blogspot.com)\n* Ο Βασίλης Λαγός είναι πολιτικός μηχανικός και μέλος της Ομάδας Πολιτών «Ευτοπία»


AKTINOLOGIA.ORG » Για το κοινό\nCategory: ‘Για το κοινό’\nΕίναι μεταδοτική η μικροβιακή πνευμονία;\nMay 25, 2013 Posted by drioannidi\nΠριν από την ανακάλυψη των αντιβιοτικών, πνευμονία στοίχισε τη ζωή στο ένα τρίτο των θυμάτων της. Σήμερα, η πνευμονία εξακολουθεί να είναι μια θανατηφόρα ασθένεια που επηρεάζει πάνω από 3 εκατομμύρια ανθρώπους κάθε χρόνο. Η πνευμονία είναι η έκτη κύρια αιτία θανάτου στις Ηνωμένες Πολιτείες.\nΤι είναι η μικροβιακή πνευμονία;\nΗ πνευμονία είναι μια μόλυνση των πνευμόνων που προκαλείται από βακτήρια, ιούς, μύκητες, ή παράσιτα. Στην περίπτωση της μικροβιακής πνευμονίας, τα μικρόβια εισβάλλουν στους πνεύμονες και πολλαπλασιάζονται εκεί προκαλώντας φλεγμονή στις κυψελίδες (θύλακες αέρα των πνευμόνων) καθώς το ανοσοποιητικό σύστημα προσπαθεί να καταπολεμήσει τη λοίμωξη. Ενώ οι κυψελίδες φλεγμαίνουν και γεμίζουν με υγρό,το γεγονός αυτό καθιστά πολύ δύσκολη την ανταλλαγή αερίων στους πνεύμονες, προκαλώντας πόνο στο στήθος και δυσκολία στην αναπνοή.\nΠώς μεταδίδεται η μικροβιακή πνευμονία;\nΗ μικροβιακή πνευμονία μπορεί να μεταδίδεται με την εισπνοή μολυσμένων σταγονιδίων του αέρα από το άτομο που νοσεί με πνευμονία. Η πιθανότητα να μολυνθείτε εξαρτάται από τον αριθμό των σταγονιδίων που θα εισπνεύσετε, την ικανότητα του ανοσοποιητικού σας συστήματος να καταπολεμήσει τη λοίμωξηκαι το είδος των μικροβίων που μεταδίδονται.\nTags: bacterial pneumonia, contadiousness, pneumonia, μετάδοση, μεταδοτικότητα, μικροβιακή πνευμονία, πνευμονία\nCategories: Για το κοινό\nΜπορεί ένα απλό κρυολόγημα να εξελιχθεί σε πνευμονία;\nΈνα απλό κρυολόγημα δεν σημαίνει πως απαραίτητα θα εξελιχτεί σε πνευμονία, αλλά μπορεί να δημιουργήσει στους πνεύμονες ένα περιβάλλον πρόσφορο για τους ιούς ή τα βακτήρια οι οποίοι θα να επιτεθούν στο πνευμονικό παρέγχυμα προκαλώντας πνευμονία.\nΗ πιο κοινή αιτία της πνευμονίας είναι τα βακτήρια. Στην περίπτωση αυτή, αν και ιός του κοινού κρυολογήματος από μόνος του δεν προκαλεί πνευμονία, θα μπορούσε να ερεθίσει τελικά τους πνεύμονες, μειώνοντας τους αμυντικούς μηχανισμούς του και να τους κάνει πιο επιρρεπείς στη μόλυνση. Αυτό ισχύει ιδιαίτερα για τα παιδιά, τους ηλικιωμένους ή για όσους έχουν εξασθενημένο ανοσοποιητικό σύστημα.\nΓια το ένα τρίτο των περιπτώσεων πνευμονίας που προκαλούνται από ιούς, είναι υπεύθυνος ο ρινοϊός, ο οποίος συνήθως προκαλεί το κοινό κρυολόγημα.\nΤο κοινό κρυολόγημα εναντίον Πνευμονίας.\nΌταν αρχίζουν τα συμπτώματα της λοίμωξης του αναπνευστικού συστήματος, τότε πιθανότατα δεν είναι κανείς ιατρός σε θέση να πει αν αυτό είναι απλά ένα κρυολόγημα ή κάτι πιο σοβαρό, όπως η πνευμονία. Πολλά από τα συμπτώματαόπως ο πυρετός, βήχας και ρίγη υπάγονται και στις δυο οντότητες. Ωστόσο, τα συμπτώματά του κρυολογήματος συνήθως δεν αργούν να περάσουν και δεν απαιτούν τίποτα περισσότερο από αντιπυρετικά φάρμακα, υγρά και ξεκούραση στο κρεβάτι.\nΕίστε ακόμα άρρωστος μετά από δύο εβδομάδες;\nΑν τα συμπτώματα δεν υποχωρούν μέσα σε λίγες εβδομάδες από την συμπτωματολογική θεραπεία, μπορεί να έχετε μια πιο σοβαρή ασθένεια, όπως πνευμονία. Τα πρώτα στάδια της πνευμονίας μπορεί να μιμηθούν το κοινό κρυολόγημα, και μόνο ο ιατρός μπορεί να διαλευκάνει την υπόθεση.\nTags: kriologima, pneumonia, κρυολόγημα, πνευμονία\nΜπορεί ηπνευμονία να αποβεί μοιραία;\nΗ πνευμονία μπορεί να αποβεί μοιραία;\nΗ πνευμονία είναι υπεύθυνη για πάνω από ένα εκατομμύριο νοσηλείες ετησίως, 5% των οποίων θα οδηγήσει σε θάνατο. Τα μικρά παιδιά και οι ηλικιωμένοι είναι πιο πιθανό να πεθάνουν από πνευμονία, επειδή συχνά έχουν εξασθενημένο ανοσοποιητικό σύστημα. Οι ασθενείς με AIDS, καρδιακές παθήσεις και καρκίνο επίσης διατρέχουν αυξημένο κίνδυνο θανάτου από πνευμονία.\nΗ πνευμονία είναι μια πάθηση που εμφανίζεται όταν οι πνεύμονες αναπτύσσουν φλεγμονή οφείλεται σε ιογενή ή βακτηριακή λοίμωξη. Ο καθένας μπορεί να αναπτύξει αυτή την κατάσταση, αλλά είναι πιο συχνή σε ανθρώπους που έχουν ήδη μια προϋπάρχουσα πάθηση των πνευμόνων. Το κάπνισμα σας κάνει επίσης πιο επιρρεπείς στην ανάπτυξη πνευμονίας. Δύσπνοια, βήχας, πυρετός, ρίγη και σύγχυσης είναι μερικά από τα πιο κοινά συμπτώματα αυτής της κατάστασης.\nΤι θα συμβεί αν η πνευμονία είναι αφεθεί χωρίς θεραπεία;\nΣτις περισσότερες περιπτώσεις η πνευμονίας θα λυθεί μέσα σε δύο εβδομάδες με τη θεραπεία. Εάν η πνευμονία αφεθεί χωρίς θεραπεία, μπορεί να προκαλέσει βακτηριαιμία, είναι μια κατάσταση όταν τα βακτήρια εισέρχονται στο αίμα. Η πνευμονία μπορεί επίσης να προκαλέσει πνευμονικό απόστημα. Πνευμονία μπορεί επίσης να οδηγήσει σε σύνδρομο οξείας αναπνευστικής δυσχέρειας όταν ο ασθενής δεν λαμβάνει την κατάλληλη θεραπεία. Σύνδρομο οξείας αναπνευστικής δυσχέρειας είναι μια κατάσταση που καθιστά δύσκολη την οξυγόνωση των οργάνων, λόγω αδυναμίας ανταλλαγής αερίων που πραγματοποιείται στους πνεύμονες.\nΤι μπορείτε να κάνετε για να μειώσετε τον κίνδυνο επιπλοκών από την πνευμονία;\nΑν είστε στην ομάδα «υψηλού κινδύνου» να εμβολιαστείτε για την πνευμονία. Εάν υποψιάζεστε ότι έχετε πνευμονία, θα πρέπει να δείτε το γιατρό σας το συντομότερο δυνατόν. Το είδος της θεραπείας που συνταγογραφεί ο γιατρός σας εξαρτάται από το αν η πνευμονία σας προκαλείται από μια βακτηριακή ή ιογενής λοίμωξη. Τα αντιβιοτικά συνταγογραφούνται για τη θεραπεία βακτηριακών λοιμώξεων. Τα αντι-ιικά φάρμακα που συνταγογραφούνται για τη θεραπεία της πνευμονίας που προκαλείται από έναν ιό. Μπορεί να εισαχθείτε στο νοσοκομείο, αν έχετε πολύ υψηλό πυρετό ή άλλα συμπτώματα που χρήζουν επείγουσα ιατρική αντιμετώπιση.\nTags: epiplokes, pneumonia


Δήμος Κιλελέρ - Μήνυμα για την ημέρα Τρίτης ηλικίας\nΜήνυμα για την ημέρα Τρίτης ηλικίας\nΓιορτάσαμε χθες, 1η Οκτωβρίου, την παγκόσμια ημέρα για την τρίτη ηλικία. Το ελάχιστο που έχουμε να κάνουμε είναι να πούμε δυνατά ένα μεγάλο ευχαριστώ σε όλους εσάς, γυναίκες και άντρες, γονείς, γιαγιάδες και παππούδες οι οποίοι με τόσους κόπους, προσωπικές θυσίες και αγώνες μας οδηγήσατε στο σήμερα. Γνωρίζουμε ότι περάσατε δύσκολα χρόνια. Δεν ξεχνάμε ότι οι περισσότεροι από σας στερηθήκατε ακόμα και τα βασικά για να μας μεγαλώσετε. Ίσως το ευχαριστώ να είναι λίγο. Η λέξη ευγνωμοσύνη είναι αυτή που σας αρμόζει! Χρόνια Πολλά!\nΑθανάσιος Νασιακόπουλος, Δήμαρχος Κιλελέρ


Σέρβιαnet - ο ιστοχώρος των Σερβίων: και πολύ λίγα ακούν για αυτά που παίρνουν\nοι πατέρες της δημοκρατίας μας έχουν έξοδα ...\nαπό την έρευνα του Ν. Βαφειάδη για την Καθημερινή\nο Νικόλας Βαφειάδης έχασε τη δουλειά του στην ΚΑΘΗΜΕΡΙΝΗ λόγω του παρακάτω άρθρου, ΔΕΙΤΕ ΕΔΩ\nΜέσα στην τριετία 2010-2012 υπολογίζεται από το Γενικό Λογιστήριο του Κράτους ότι μπορεί να δοθούν στoυς συνταξιούχους βουλευτές άλλα περίπου 80 εκατ. ευρώ που διεκδικούν αναδρομικά (!!!), λόγω των αναδρομικών αυξήσεων που πήραν πρόσφατα οι δικαστές (έχουν πάρει ήδη το 25%, ενώ το υπόλοιπο 75% θα καταβληθεί τοΜάιο του 2011), όταν οι τελευταίο ιαύξησαν τους μισθούς τους κατά περίπου 80%. Αποτελεί πάγια μέθοδο η διεκδίκηση εκ μέρος των συνταξιούχων βουλευτών των αυξήσεων που λαμβάνουν οι ανώτεροι δικαστικοί, οι οποίες μετά την τελική δικαίωσή τους επεκτείνονται και στους ενενεργεία βουλευτές.\n• 1.340 άτομα μόνιμο προσωπικότηςΒουλής.\n• Ο νεοπροσλαμβανόμενος στη Βουλή που έχει τελειώσει την υποχρεωτική εκπαίδευση (π.χ. προσωπικό καθαριότητας) λαμβάνει1.900 ευρώ καθαρά μηνιαίως.\n• Εξαιρέθηκαν από την υποχρεωτική υπαγωγή τους στον κλάδο κύριας σύνταξης του ΙΚΑ-ΕΤΑΜ ακόμα και όσοι θα προσληφθούν από το 2011 και μετά.\n• Αν ένας βουλευτής απουσιάσει αδικαιολόγητα σε περισσότερες από πέντε συνεδριάσεις το μήνα, παρακρατείται υποχρεωτικά για κάθε απουσία το 1/30 της μηνιαίας αποζημίωσής του. Στην πράξη όμως, ενώ τα νομοσχέδια συζητούνται καιψηφίζονται σε άδεια έδρανα, ούτε ένα ευρώ δεν έχει παρακρατηθεί από κανένα βουλευτή. «∆εν έχουν γίνει υπερβάσεις στις απουσίες», με διαβεβαίωσε κατηγορηματικά ο γενικός γραμματέας.\nΕτικέτες ΒΟΥΛΕΥΤΕΣ, ΒΟΥΛΗ, ΚΛΕΦΤΕΣ


Οικονομία24: Οι σοβαρές ασθένειες της κινεζικής οικονομίας\nΆκρως ανησυχητικά είναι τα νέα που έρχονται από την Κίνα, τη δεύτερη μεγαλύτερη οικονομία στον κόσμο.\nΟι εξαγωγές στη χώρα μειώθηκαν τον περασμένο Σεπτέμβριο κατά 10%.\nΜείωση κατά 1,9% υπέστησαν και οι εισαγωγές απογοητεύοντας τις προσδοκίες των αναλυτών και αφήνοντας σημάδια στα ασιατικά χρηματιστήρια.\nΜετά από μια «νότα» αισιοδοξίας του περασμένου Αυγούστου, όταν για\nπρώτη φορά από τον Νοέμβριο του 2014 σημειώθηκαν αυξήσεις τόσο στις εξαγωγές όσο και στις εισαγωγές, τα νέα οικονομικά στοιχεία υποδηλώνουν ότι η Κίνα δεν έχει ξεπεράσει τον κάβο.\nΠού αποδίδεται αυτή η οικονομική δυσπραγία;\nΚαταρχήν στην ασθενή ζήτηση στις διεθνείς αγορές. Ιδιαίτερα στην Ευρώπη και στις ΗΠΑ, το Brexit και οι προεδρικές εκλογές έχουν ανησυχήσει πολλούς πελάτες που προτίμησαν μια πιο συγκρατημένη στάση στις παραγγελίες τους. Τουλάχιστον αυτό υποστηρίζει ο Ντέιβιντ Κιου, αναλυτής στην αυστραλιανή τράπεζα ANZ.\nΑλλά οι αιτίες αναζητούνται και στο εσωτερικό της χώρας. «Ο ανταγωνισμός γίνεται όλο και πιο δύσκολος», υποστηρίζει ο Χου Ξινγκντού, καθηγητής Οικονομίας στο Πεκίνο. «Οι εξαγωγές είναι υπό πίεση καθώς αυξάνονται οι μισθοί και τα ημερομίσθια με αποτέλεσμα πολλοί παραγωγοί να βρίσκουν διέξοδο σε χώρες της Νοτιοανατολικής Ασίας ή στην Ινδία». Υπάρχει όμως και ένας τρίτος παράγοντας, όπως επισημαίνουν οικονομολόγοι.\nΗ εκτόξευση στις τιμές ακινήτων που αφαιρούν χρήματα από την πραγματική οικονομία για να επενδυθούν στην αγορά ακινήτων.\nΣτόχος του κινέζου πρωθυπουργού Λι Κετσιάνγκ είναι να συγκρατήσει αυτήν την καθίζηση για να σταθεροποιηθεί ο ρυθμός ανάπτυξης στο 6,5% τα επόμενα πέντε χρόνια.\n«Αντί να είμαστε ο πάγκος εργασίας του κόσμου πρέπει να προωθήσουμε τις δυνάμεις καινοτομίας της χώρας», τόνισε χαρακτηριστικά.\nΩστόσο πολλοί εμπειρογνώμονες αμφισβητούν για το εάν η Κίνα καταφέρει αυτήν την μετεξέλιξη χωρίς τριβές.\nΟ κατάλογος όσων θα πρέπει να προωθήσει είναι μεγάλος: εκτός από τη ραγδαία αύξηση της τιμής των ακινήτων και τη βιομηχανική υπερπροσφορά το Πεκίνο θα πρέπει να δαμάσει την επίσης ραγδαία αύξηση το χρέους των επιχειρήσεων, που αποτελεί και τον κύριο λόγο εξασθένησης της οικονομίας.\nΗ τελευταία εξέλιξη θέτει τις επιχειρήσεις σε μεγάλη πίεση. Πριν λίγες μέρες ο οίκος πιστοληπτικής αξιολόγησης Standard & Poor's προειδοποίησε τις κινεζικές τράπεζες για τεράστιες απώλειες λόγω των μη εξυπηρετούμενων δανείων.\nΔεν απέκλεισε μάλιστα οι ανάγκες για φρέσκο χρήμα να φτάσουν στο 2020 τα 1,5 τρις ευρώ, εάν ο επιχειρηματικός κλάδος δεν συγκρατήσει το χρέος. Άρα η κινεζική ηγεσία βρίσκεται ενώπιον μεγάλων προκλήσεων που από την αντιμετώπισή τους θα κριθεί ο ρυθμός ανάπτυξης της οικονομίας.


Ο Νίκος Βουρλιώτης έγινε μπαμπάς! | Infokids.gr\nΑρχική > Famous Parents > Ο Νίκος Βουρλιώτης έγινε μπαμπάς!\nΟ Νίκος Βουρλιώτης (Nivo) και η σύζυγός του Όλγα Καρπαθάκη υποδέχθηκαν σήμερα το πρώτο τους παιδάκι. Ο γνωστός τραγουδιστής των Going Through έγινε μπαμπάς μιας γλυκύτατης κορούλας και μάλιστα έσπευσε να μοιραστεί το ευτυχές γεγονός με τους διαδικτυακούς του φίλους μέσω Instagram.\nΠλέοντας σε πελάγη ευτυχίας, δημοσίευσε μια φωτογραφία σε ροζ φόντο, που έγραφε χαρακτηριστικά: «Η καλύτερη Δευτέρα της ζωής μου» ενώ η τοποθεσία της φωτογραφίας που πρόδωσε την γλυκιά είδηση ήταν το Μαιευτήριο ΙΑΣΩ.\nΣε παλαιότερη συνέντευξή του ο τραγουδιστής των Goin’Through, είχε δηλώσει: «Θέλω πολύ να γίνω πατέρας. Πάντως, αν ήταν να έρθει στη ζωή μας ένα παιδί θα ήθελα να πάρει από την Όλγα την αυθεντικότητα και την ειλικρίνειά της. Από εμένα –αν είναι να πάρει κάτι– θα ήθελα να είναι η αγάπη για τη μουσική και τις τέχνες για να έχω κι εγώ να ασχολούμαι. Είναι πολύ σπουδαίο να βλέπεις ένα παιδί να δημιουργεί»\nFamous Parents ερχομός μωρού κόρη μαιευτήριο ΙΑΣΩ μπαμπάς Νίκος Βουρλιώτης Όλγα Καρπαθάκη πατρότητα Τοκετός


Οι καταλληλότερες χώρες για να γεννήσετε το μωρό σας – The Panhellenic Post\nΟ ιδανικότερος τόπος για να γεννηθεί ένα μωρό ,το 2013 θεωρείται η\nΕλβετία. Αλλά και η Ελλάδα δεν βρίσκεται χαμηλά στη λίστα, αφού καταλαμβάνει την 34η θέση,σύμφωνα με ερευνητές.\nΟι μισές από τις 10 πρώτες χώρες είναι ευρωπαϊκές αλλά μόνο μία – η Ολλανδία – είναι μέλος της Ευρωζώνης.\nΓια να συντάξουν τη λίστα οι ερευνητές του Εcoomist Inteligence Unit έλαβαν υπόψη τους 11 δείκτες. Μεταξύ άλλων μέτρησαν τις ευκαιρίες που προσφέρουν oι χώρς για μια υγιή, ασφαλή και ευημερούσα ζωή τα επόμενα χρόνια.


Αuto Planet Stars: Πώς είναι να διασχίζεις με μοτοσυκλέτα εμπόλεμη πόλη\nΑπολαύστε το πρώτο από τα δύο μέρη της αποστολής στο Ιράκ, σε μια χρονική περίοδο όπου τα δάχτυλα είναι στη σκανδάλη έτοιμα να δράσουν.\nΑκολουθεί το οδοιπορικό:\nΕκείνο το παγωμένο πρωινό, με την πλάτη γυρισμένη στην συνοριακή μπάρα της Τουρκίας, ατένιζα με ανάμεικτα συναισθήματα τον επόμενο προορισμό που απλωνόταν μπροστά μου: Ιράκ!\nΤόπος μυθικός, βαρυφορτωμένος με Ιστορία, αλλά και θανάσιμα επικίνδυνος, λόγω της εμπόλεμης κατάστασης που επικρατεί στα όριά του τα τελευταία χρόνια.\nΕιδικότερα μετά το 2014, όταν εξαπλώθηκε και εδραιώθηκε ο ISIS στις βόρειες και κεντρικές περιοχές της χώρας, το Ιράκ έγινε συνώνυμο ενός άκρως απαγορευμένου προορισμού.\nΑνακηρύσσοντας την Μοσούλη για πρωτεύουσα του Ισλαμικού Χαλιφάτου (στην ιρακινή επικράτεια), οι Τζιχαντιστές προέβησαν σε απάνθρωπες θηριωδίες και φρικαλεότητες εις βάρους του τοπικού πληθυσμού, τις οποίες παρακολουθούσαμε σοκαρισμένοι στα Μ.Μ.Ε.\nΤον Οκτώβριο του 2016, ένας μεγάλος στρατιωτικός συνασπισμός Ιρακινών και άλλων συμμαχικών δυνάμεων ξεκίνησε να μάχεται και να αποδεκατίζει τους Τζιχαντιστές του Ιράκ.\nΌσοι από αυτούς επέζησαν, είτε κατέφυγαν στην γειτονική Συρία και ενώθηκαν με τους υπόλοιπους Τζιχαντιστές, είτε διασκορπίστηκαν στο Ιράκ και προέβησαν σε επιθέσεις αυτοκτονίας, είτε ταμπουρώθηκαν στα δυτικά προάστια της Μοσούλης και ξεκίνησαν τον Φεβρουάριο του 2017 έναν ανελέητο ανταρτοπόλεμο (με ασπίδα τους κατοίκους της πόλης) ενάντια των Ιρακινών δυνάμεων, που τους βομβάρδιζαν νύχτα –μέρα.\nΕκείνη την χρονική στιγμή, βρέθηκα κι εγώ μπροστά στην πόρτα του Ιράκ – χωρίς δεύτερη σκέψη, την άνοιξα και μπήκα μέσα!! Στα σύνορα, οι διαδικασίες ήταν πολύπλοκες (ειδικά για την μοτοσυκλέτα), οι ερωτήσεις πολλές, οι περιορισμοί αρκετοί.\nΜόλις 14 μέρες παραμονής μου δόθηκαν, ενώ το διαβατήριό μου κρατήθηκε στα σύνορα (με εφοδίασαν με κάποια αντίστοιχα έγγραφα), έτσι ώστε να διασφαλιστεί πως η έξοδός μου από την χώρα θα γινόταν μέσα σε 2 βδομάδες, και μόνο από την ίδια συνοριακή πύλη.\nΤα πρώτα δειλά, «ανιχνεύσιμα» χιλιόμετρα με την μαύρη ΚΤΜ 1050 ADV με έφεραν από τα σύνορα στην πόλη Duhok ενώ προηγουμένως είχα διασχίσει και την συνοριακή πόλη Zahko. Κατόπιν ακολούθησα τον οδικό άξονα που οδηγούσε στην Μοσούλη (Mosoul) – η περιέργεια, βλέπετε, να βρεθώ αμέσως στην καρδιά των γεγονότων!!\nΌσο πλησίαζα στην Μοσούλη, τόσο πύκνωνε η στρατιωτική παρουσία καθ οδόν: πάμπολλα στρατιωτικά οχήματα σε περιπολία, πάνοπλοι στρατιώτες στην άκρη του δρόμου με το χέρι στην σκανδάλη, πτήσεις μαχητικών αεροσκαφών σε χαμηλό ύψος…\nΕντέλει, περίπου 20 χλμ. πριν την Μοσούλη, η πορεία της μαύρης ΚΤΜ προς την εμπόλεμη ζώνη τερματίστηκε οριστικά, αφού ο αξιωματικός στο στρατιωτικό μπλόκο όπου σταμάτησα ήταν κατηγορηματικός: «Μεγάλε, φεύγεις όπως ήρθες, όλη η περιοχή είναι αποκλεισμένη. Στην πόλη διεξάγονται στρατιωτικές επιχειρήσεις. Κανείς δεν μπαίνει στην Μοσούλη, μόνο στρατεύματα».\nΜε τα παλαιότερα ίχνη κατοίκησης να χρονολογούνται από το 6.000 π.Χ., η Ερμπίλ (τα αρχαία Άρβηλα) είναι μια από τις πόλεις με την πιο μακροχρόνια συνεχή διαμονή ανθρώπων στον κόσμο. Σήμερα, με 2.000.000 κατοίκους, είναι η τέταρτη μεγαλύτερη πόλη στο Ιράκ μετά την Βαγδάτη, τη Βασόρα και την Μοσούλη.\nΟ βροχερός καιρός χάλασε τα σχέδια μου την πρώτη μέρα και με υποχρέωσε να θωπεύω την Ερμπίλ πίσω από το παράθυρο του δωματίου μου. Αν και στην πόλη δεν είχε σημειωθεί κάποιο τρομοκρατικό κτύπημα το τελευταίο διάστημα, έπιασα τον εαυτό μου αρκετά αγχωμένο και ανήσυχο καθώς τριγυρνούσα την επόμενη μέρα μέσα στον λαβύρινθο της υπαίθριας αγοράς, στο κέντρο της πόλης . Βλέπετε είναι αυτά τα μέρη όπου συνήθως πραγματοποιούνται οι περισσότερες βομβιστικές επιθέσεις αυτοκτονίας.\nΣήμα κατατεθέν της Ερμπίλ (που τελεί πρωτεύουσα της ημιαυτόνομης περιοχής του Ιρακινού Κουρδιστάν) ήταν το κάστρο που δέσποζε στο κέντρο της πόλης το οποίο και ανυπομονούσα να επισκεφθώ.\nΑυτό όμως που με εντυπωσίασε περισσότερο ήταν η διαπίστωση ότι βρισκόμουν συνεχώς περικυκλωμένος από ανθρώπους ευγενικούς και φιλόξενους, οι οποίοι με υποδέχονταν παντού μ’ ένα ζεστό χαμόγελο.\nΙρακ Μοσουλη μοτοσικλετα\nΑναρτήθηκε από Panos Antypas στις 4/30/2017 11:47:00 μ.μ.


Ι.Ν. Αγίων Αντωνίου και Χαραλάμπους εις Κρύα Ιτεών Πατρών: Οι ισχυροί του κόσμου κι ο Άγιος Πορφύριος\nΑπό εκεί, αγνάντευε τον Ευβοϊκό Κόλπο που του θύμιζε λίγο και τα αγαπημένα του Καυσοκαλύβια.\nΕκεί ο Άγιος ζούσε τις λίγες προσωπικές στιγμές που μπορούσε να έχει, ησυχάζοντας και προσευχόμενος για όλους.\nΚάποτε, σε αυτόν τον χώρο, είχε καλέσει ένα πνευματικό του παιδί και του είπε «Παιδί μου, εμείς οι Χριστιανοί δεν έχουμε ούτε χρήματα, ούτε εξουσίες. Σήμερα, αυτόν τον κόσμο τον κυβερνούν οι ισχυροί. Ισχυρά κράτη, τράπεζες με πολλά χρήματα, δυνάμεις άλλες, πολύ μεγάλες… Εμείς, είμαστε ανήμποροι να ανταπεξέλθουμε σε αυτές τις δυνάμεις κι είναι φυσικό πως αυτές οι δυνάμεις, πολλές φορές, είναι αντίθετες από το Χριστιανικό πνεύμα, με αποτέλεσμα να κινδυνεύουν οι Χριστιανοί κι όσοι θέλουν να ζουν με τον νόμο του Θεού. Εμείς, δεν μπορούμε να αντιπαρέλθουμε αυτές τις δυνάμεις, διότι κοσμικά είμαστε ανήμποροι. Όμως εμείς, έχουμε παιδί μου τον Χριστό. Κι αν ερωτευθούμε τον Χριστό, τότε, μπορούμε να τις αντιπαρέλθουμε κι όποια δυσκολία κι αν έρθει θα τα καταφέρουμε. Ο Χριστός θα νικήσει στο τέλος και θα επικρατήσει το δίκαιο και η αλήθεια».\nΤα τελευταία αυτά χρόνια, η πατρίδα μας βιώνει μία πρωτόγνωρη για πολλούς κρίση, με τα μνημόνια, τις επιτηρήσεις, τις αξιολογήσεις και τα δυσβάσταχτα μέτρα, που έχουν φέρει την πλειοψηφία των Ελλήνων σε πολύ δυσχερή θέση, ματώνοντας καθημερινά για την επιβίωσή τους κι αντί να φαίνεται ένα φως στην άκρη του τούνελ, ο ορίζοντας είναι ακόμη σκοτεινός και το μέλλον προδιαγράφεται ακόμη πιο δύσκολο.\nΔεν είναι μόνο η ανέχεια των Ελλήνων με τους πενιχρούς μισθούς και τις εξευτελιστικές συντάξεις, η αδυναμία πολλών να ανταποκριθούν σε απλές οικογενειακές υποχρεώσεις ή να αντιμετωπίσουν προβλήματα υγείας, το δημογραφικό να χτυπά σαν ωρολογιακή βόμβα στα θεμέλια της πατρίδας, οι αντίχριστοι νόμοι κι ο εξευτελισμός των ηθών.\nΕνώ το μέλλον που σχηματίζεται μπροστά μας σε αμέτρητους τομείς είναι ζοφερό, έχουμε και τις εξωτερικές επιβουλές κι απειλές της εδαφικής μας ακεραιότητας και την αμφισβήτηση της εθνικής μας κυριαρχίας.\nΌλοι οι ισχυροί της γης, ποδοπατούν λαούς για να «προστατεύσουν» τα συμφέροντά τους.\nΕμείς, ένας λαός πάντα στο κέντρο του κυκλώνα. Ποιος θα υπερασπιστεί τη μικρή Ελλάδα, κόντρα στις επιβουλές «φίλων» κι εχθρών;\nΟ Άγιος Παΐσιος έλεγε πολλές φορές ότι ήταν απογοητευμένος από κάποιους χλιαρούς πνευματικούς που δεν αντιλαμβάνονται για το πού βαδίζει η πατρίδα. «οὕτως ὅτι χλιαρὸς εἶ, καὶ οὔτε ζεστὸς οὔτε ψυχρός, μέλλω σε ἐμέσαι ἐκ τοῦ στόματός μου» (Αποκ. 3,16).\nΉξερε όμως από πού περίμενε βοήθεια και πού στήριζε τις ελπίδες του.\nΠριν φύγει από αυτή τη ζωή έλεγε ότι «Δεν έχουμε φίλους, αλλά ο Θεός θα φυλάξει την πατρίδα μας, διότι αυτός είναι που μας προστατεύει και θα μας προστατεύσει στις δύσκολες μέρες».\nΤι είναι όμως πραγματικά εκείνο που έχει προκαλέσει αυτή την ταλαιπωρία στην πατρίδα μας κι όλοι την επιβουλεύονται; Είναι η ζήλια κι ο φθόνος για τη μεγάλη και μακραίωνη ιστορία και τον πολιτισμό των Ελλήνων;\nΠώς είναι δυνατόν ένα μικρό Έθνος στην ιστορία να έχει καταφέρει τόσα πολλά; Μικρό Έθνος η Ελλάδα, αλλά με ένδοξη ιστορία.\nΣτον παγκόσμιο χάρτη, μοιάζει σαν ο Θεός να την τοποθέτησε στο πιο κρίσιμο σημείο – σταυροδρόμι όλου του κόσμου.\nΔε θα θεωρήσω τυχαίο ότι λίγο πριν το πάθος του Χριστού, εκεί στα Ιεροσόλυμα, συνάντησε τους Έλληνες που ζήτησαν να τον δουν.\nΑπό εκείνη τη στιγμή μπήκαμε στο μάτι του εχθρού. Ο Θεός δεν διάλεξε τους Έλληνες εκείνη την ημέρα. Αυτό το είχε κάνει από καταβολής κόσμου. Εκείνη την ημέρα, το επιβεβαίωσε, για να το γνωρίζουν όλοι.\nΟι ισχυροί της γης, από την αρχαιότητα μέχρι και τις ημέρες μας, μας δείχνουν τη δύναμή τους.\nΚάνουν επίδειξη δύναμης κι εξουσίας. Όπως ο Πόντιος Πιλάτος όταν είπε στον Χριστό ότι είχε την εξουσία να Τον σταυρώσει.\nΈλαβε όμως ως απάντηση πως «η μοναδική εξουσία που είχε, ήταν αυτή που του είχε δοθεί άνωθεν» (Ιω. 19,11).Στην ερώτηση του Πιλάτου «τι έστιν αλήθεια;» (Ιω. 18,38) ο Χριστός παρέμεινε σιωπηλός. Ήταν ο ίδιος η Αλήθεια.\nΟ Χριστός ανέτρεψε τα πάντα κι απέδειξε πως ο διάβολος χρησιμοποιεί τις εξουσίες για να φοβίσει τον άνθρωπο.\nΗ στάση του Χριστού που περιφρόνησε τον θάνατο, φανέρωσε και την αδυναμία του πολιτικού - θρησκευτικού συστήματος της εποχής, που δια φόβου επιβαλλόταν στους ανθρώπους.\nΟ κοινός εχθρός φτωχών και πλουσίων, ισχυρών κι αδυνάτων, σε όλους τους αιώνες, είναι ο θάνατος.\nΗ έλευση του Χριστού ήταν το μήνυμα ότι Εκείνος ήρθε να νικήσει τον εχθρό όλων μας.\nΑπό τον θάνατο δεν γλύτωσε κανείς. Από τον πιο φτωχό άνθρωπο μέχρι αυτοκράτορες και βασιλιάδες. Ακόμη και η ιστορία του Μεγάλου Αλεξάνδρου μας διδάσκει ότι εκείνος δεν γνώρισε καμία ήττα.\nΝίκησε σε όλα τα πεδία των μαχών, λατρεύτηκε σαν Θεός για τα κατορθώματά του, έφθασε τα 33 χρόνια του Χριστού, αλλά έχασε στη μάχη με τον θάνατο.\nΗ παγκόσμια ιστορία σημαδεύτηκε από τον Χριστό. Τα ημερολόγια δεν αναγράφουν προ Καίσαρος ή μετά Καίσαρος, αλλά προ Χριστού και μετά Χριστού, διότι Εκείνος νίκησε τον θάνατο.\nΕκείνος έστειλε το μήνυμα της νίκης και κατά εκείνων που χρησιμοποιούν τον φόβο για να επικρατήσουν στους λαούς. Έτσι, αν όλα φαντάζουν δύσκολα μπροστά μας, Εκείνος, μας δίνει την ελπίδα ότι το δίκαιο και η αλήθεια θα επικρατήσουν.\nΕκείνος μας κράτησε όρθιους σε 400 χρόνια σκλαβιάς κι έδειξε πως η ελπίδα δε χάνεται. Εκείνος κάθισε έξω από τη θύρα των Ελλήνων και την έκρουσε. Μένει σ’ εμάς, να ακούσουμε τη φωνή Του.\n«Ἰδού ἕστηκα ἐπί τήν θύραν καί κρούω· ἐάν τις ἀκούσῃ τῆς φωνῆς μου καί ἀνοίξῃ τήν θύραν, καί εἰσελεύσομαι πρός αὐτόν καί δειπνήσω μετ’ αὐτοῦ καί αὐτός μετ’ ἐμοῦ» (Αποκ. 3, 20).\nΟ Άγιος Πορφύριος είχε νικήσει τον φόβο του θανάτου, διότι ήταν εις τύπον Χριστού. Νίκησε κατά κράτος κι όλες τις πανουργίες του διαβόλου, σαν ένας άλλος Μέγας Αντώνιος.\nΟ Μέγας Αντώνιος, είχε πει «Είδον εγώ τας παγίδας του διαβόλου ηπλωμένας εν τη γη και είπον τις δύναται φυγείν ταύτας;» κι άκουσε μία φωνή να λέγει τρεις φορές τη λέξη «Ταπείνωση».\nΚατά τον ίδιο τρόπο, πριν πολλά χρόνια, ο Άγιος Πορφύριος μου είχε πει «Θόδωρε, ως πότε θα κάνει κουμάντο ο Σατανάς στο σπίτι μας;».\nΟ Άγιος Σωφρόνιος είχε δώσει την ίδια απάντηση με τη φωνή που άκουσε ο Μέγας Αντώνιος, περί ταπείνωσης.\nΕίπε «Ταπεινότερος άνθρωπος στη γη από τον Γέροντα Πορφύριο δεν υπάρχει».\nΓι’ αυτό κι ο Άγιος Πορφύριος, στο τέλος της ζωής του, ήρθε ταπεινά στα Καυσοκαλύβια, περιφρονώντας τη ματαιότητα αυτού του κόσμου, εγκαταλείποντας το Ησυχαστήριο στο Μήλεσι και τα χιλιάδες πνευματικά του παιδιά.\nΚάποιοι ήταν σίγουροι ότι εκεί θα ήταν κι ο τάφος του Γέροντα. Είχαν πλάνην οικτράν! Εκείνος όμως, ήξερε καλύτερα από όλους.\nΤο να επιστρέψει στα μικρά Καυσοκαλύβια και να ταφεί ως ένας απλός Καυσοκαλυβίτης μοναχός, ήταν μία ηρωική πράξη και πράξη ταπείνωσης.\nΔεν είχε τον παραμικρό φόβο για τη φυγή του από αυτόν τον κόσμο, δεν είχε φόβο για τον θάνατο.\nΟ Μέγας Αλέξανδρος είπε ότι είναι ευκολότερο να υποτάξεις όλο τον κόσμο, από το να υποτάξεις τον εαυτό σου.\nΝα υποτάξεις τα πάθη που αυτά εμποδίζουν την αγάπη προς τον Νόμο του Θεού, δηλαδή της τελείας αγάπης προς Αυτόν.\nΚι έτσι έχουμε νικήσει και τον μεγαλύτερο εχθρό μας που είναι ο θάνατος.\nΟ Άγιος Συμεών ο Νέος Θεολόγος, έχει πει ότι κάποιοι, ήδη από αυτή τη ζωή, έχουν αναστηθεί πριν την Ανάσταση των νεκρών.\nΚι ένας από αυτούς είναι σίγουρα κι ο Άγιος Πορφύριος, ένεκα της μεγάλης του αγάπης προς τον Χριστό.\nΌταν ένας Άγγελος Κυρίου έδειξε σε έναν Αββά της ερήμου τα σκηνώματα των Αγίων, ο Αββάς απόρησε λέγοντας «Μα, δεν είναι ο Άγιος Αντώνιος εδώ;». Κι η απάντηση του Αγγέλου ήταν «Ο Άγιος Αντώνιος είναι εκεί που κατοικεί ο Θεός».\n«Ό νικῶν, δώσω αὐτῷ καθίσαι μετ᾽ ἐμοῦ ἐν τῷ θρόνῳ μου ὡς κἀγὼ ἐνίκησα καὶ ἐκάθισα μετὰ τοῦ πατρός μου ἐν τῷ θρόνῳ αὐτοῦ» (Αποκ. 3, 21)\nΛίγες μέρες πριν φύγει από τη ζωή ο Άγιος Πορφύριος, τον επισκέφθηκε ένας ιερέας από την Καστοριά που ήρθε ως προσκυνητής στα Καυσοκαλύβια.\nΌταν πληροφορήθηκε από εμένα ότι ο Άγιος Πορφύριος βρίσκεται στο κελί του Αγίου Γεωργίου, σταυροκοπήθηκε και μου είπε «Χρόνια παιδί μου τον αναζητούσα κάποια στιγμή να τον συναντήσω και με αξίωσε ο Θεός σήμερα να είμαι εδώ».\nΜου ζήτησε να τον πάω στον Γέροντα για να πάρει την ευχή του.\nΌταν βγήκε από το κελί του Αγίου Γεωργίου και τον επέστρεφα προς τον ξενώνα του Κυριακού, μου εξομολογήθηκε κάνοντας τον σταυρό του, πως βίωσε τον Άγιο Πορφύριο.\n«Παιδί μου, εγώ σήμερα, είδα στο πρόσωπο του Γέροντα Πορφυρίου τον Μέγα Αντώνιο».\nΚάποτε, ο γέροντας Φιλάρετος των Καυσοκαλυβίων, βλέποντας με πόση αγάπη μας είχε αγκαλιάσει ο Άγιος Πορφύριος, μου είπε «Εσείς παιδί μου, είχατε έναν Μέγα Αντώνιο εδώ πέρα. Εμείς τρώγαμε και ξύλο καμιά φορά από τους γεροντάδες μας».\nΌλα τα παραπάνω τα αναφέρω για να δείξω ποιοι πραγματικά εξουσιάζουν τον κόσμο και ποιοι ευαρεστούν τον Θεό.\nΌταν κάποτε ο Μέγας Αντώνιος πληροφορήθηκε ότι τον κάλεσε ο Μέγας Κωνσταντίνος στην Κωνσταντινούπολη, ρώτησε έναν υποτακτικό του (Όσιος Παύλος ο Απλούς) για το αν έπρεπε να πάει.\nΟ υποτακτικός του απάντησε «Αν πας, θα είσαι ο Αββάς Αντώνιος, αν δεν πας, θα είσαι ο Μέγας Αντώνιος».\nΣτον βίο του Μέγα Παϊσίου, υπάρχει η αποκάλυψη του Μέγα Κωνσταντίνου προς τον Άγιο, για τους μοναχούς και την εξουσία.\nΟ Μέγα Κωνσταντίνος του είπε «Ἐγώ εἰμι ὁ Μέγας Κωνσταντῖνος.... Καταβέβηκα ἐκ τῶν Οὐρανῶν ἵνα σοι φανερώσω τὴν δόξαν, ἥν ἀπολαμβάνουσιν οἱ Μοναχοὶ ἐν τοῖς Οὐρανοῖς, ὡς καὶ τὴν οἰκειότητα καὶ παῤῥησίαν αὐτῶν πρὸς τὸν Χριστόν... Μέμφομαι δὲ καὶ κατηγορῶ ἑμαυτόν, ὡς μὴ τυχὼν τῆς τοιαύτης μεγαλωτάτης τάξεως τῶν Μοναχῶν... Οὐ δύναμαι φέρειν τὴν ζημίαν ἥν ἔλαβον...»


Πώς να δημιουργήσεις ένα δυνατό password - Impossible Works\nΠώς να δημιουργήσεις ένα δυνατό password\nΈτσι ώστε να μην σπάει εύκολα\nΣτην εποχή που ζούμε οι χάκερς παραμονεύουν για να «σπάσουν» τα passwords μας και να κλέψουν τα προσωπικά μας δεδομένα. Κατά καιρούς, εκτός από τις παραβιάσεις σε μεγάλους ιστότοπους, φτάνουν στα αυτιά μας και περιστατικά παραβίασης ηλεκτρονικών προσωπικών δεδομένων ακόμα και σε λογαριασμούς απλών ανθρώπων. Facebook, Instagram, twitter και κάθε social media της εποχής μας έχει τον δικό του κωδικό. Ωστόσο, οι χάκερς βρίσκουν τρόπους και «τρυπώνουν» στους λογαριασμούς κάθε πολίτη με ανεξήγητους τρόπους.\nOι χρήστες του διαδικτύου θα πρέπει να είναι πολύ προσεκτικοί και να δημιουργούν πολλά και «δυνατά» password, που να μην παραβιάζονται.\nΠώς όμως μπορεί κάποιος μα «δυναμώσει» τους κωδικούς του για μεγαλύτερη ασφάλεια; Πρώτο και βασικό βήμα για τη δημιουργία ασφαλών κωδικών, σύμφωνα με την «ESET», είναι να αποφεύγουν οι χρήστες να χρησιμοποιούν μόνο μία λέξη, και ειδικά αγγλική, και να προτιμούν τη χρήση μίας φράσης ή μιας σειράς λέξεων που δεν είναι εύκολο να φανταστεί κάποιος.\nΣημειώνεται, μάλιστα, πως ότι με δεδομένο πως η αποφυγή λέξεων που υπάρχουν στο λεξικό αυξάνει τη «δύναμη» του κωδικού, είναι καλό να χρησιμοποιήσουν οι χρήστες λέξεις που έχουν επινοήσει οι ίδιοι. Για τους χρήστες είναι σημαντικό να θυμούνται ότι οι κωδικοί είναι προσωπικοί, δεν αποκαλύπτονται. Επίσης, για κάθε λογαριασμό απαιτείται ένας μοναδικός κωδικός πρόσβασης. Να αναφέρουμε πως υπάρχουν χρήστες που δυσκολεύονται να θυμηθούν ένα σύνθετο κωδικό, και γι’ αυτούς η «ESET» προτείνει τη χρήση ενός αξιόπιστου password manager.\nΑπό πολλούς είναι σύνηθες η χρήση προσωπικών δεδομένων ως password, αλλά αυτό μπορεί να θέσει σε κίνδυνο την ασφάλεια τους, καθώς, στην περίπτωση αυτή, οι κωδικοί πρόσβασης μπορεί να μοιάζουν με το όνομα χρήστη. Εάν ένας κυβερνοεγκληματίας έχει καταφέρει να κλέψει τα προσωπικά στοιχεία του χρήστη (για παράδειγμα είτε από το Facebook είτε από άλλο τρόπο), θα είναι ακόμα ευκολότερο για αυτόν να μαντέψει και τον κωδικό πρόσβασης. Γι’ αυτό τον λόγο, η «ESET» συμβουλεύει τους χρήστες να αλλάζουν τακτικά τους κωδικούς πρόσβασης, έχοντας στο μυαλό τους ότι όσο πιο σημαντικά τα δεδομένα που προστατεύονται, τόσο πιο συχνά πρέπει να αλλάζουν τα password.\nΝα αναφέρουμε, πάντως, ότι και στις μέρες μας που οι «επιθέσεις» είναι πολλές, μεγάλο ποσοστό χρηστών δεν έχει κατανοήσει τη σημασία δημιουργίας ασφαλών password. Όπως έχει γίνει γνωστό από το Εθνικό Κέντρο Ασφάλειας στον κυβερνοχώρο του Ηνωμένου Βασιλείου, πάνω από 23,2 εκατομμύρια παραβιασμένοι λογαριασμοί χρησιμοποιούσαν τον κωδικό πρόσβασης «123456», ενώ 7,7 εκατομμύρια χρήστες χρησιμοποιούσαν τον κωδικό «123456789».\nΟι τεχνολογίες πιστοποίησης διπλού ή πολλαπλού παράγοντα (2FA/MFA) ενισχύουν σημαντικά την προστασία, αλλά η ανάγκη για μοναδικούς και «ισχυρούς» κωδικούς δεν σταματά να αποτελεί προτεραιότητα για την ασφάλεια των λογαριασμών…


Συνέντευξη με τον μαχητικό βετεράνο δημοσιογράφο Γεδεών Λεβί - Αρχική\nΣυνέντευξη με τον μαχητικό βετεράνο δημοσιογράφο Γεδεών Λεβί\nin Θεωρία / by epohi / on October 21, 2018 at 6:29 pm /\nΟ χειρότερος εχθρός είναι η αδιαφορία\nΤο 2018, ήδη, υπήρξε ένας χρόνος ιδιαίτερα αιματηρός για τους Παλαιστίνιους, με την 14η Μαΐου να ανακηρύσσεται η πλέον τρομακτική σε φόρο αίματος ημέρα, όταν οι ισραηλινοί στρατιώτες σκότωσαν 60 Παλαιστίνιους διαδηλωτές, ενώ συμμετείχαν σε μεγάλη διαδήλωση στο φράχτη της Γάζας ενάντια στην κατοχή και τον αποκλεισμό. Η διαδήλωση «συνέπεσε» με τη μεταφορά της αμερικανικής πρεσβείας στο Ισραήλ, από το Τελ Αβίβ στην Ιερουσαλήμ. Ωστόσο, συνεχίζοντας στην ίδια γραμμή, οι ΗΠΑ ανακοίνωσαν, την περασμένη Πέμπτη, ότι σχεδιάζουν να συγχωνεύσουν τη νέα διπλωματική αποστολή με το Γενικό Προξενείο, που εξυπηρετεί τους Παλαιστίνιους. Κίνηση που η παλαιστινιακή κυβέρνηση κατήγγειλε οργισμένα χαρακτηρίζοντάς την «ιδεολογική».\nΗ δίνη που δημιούργησε η αμερικανική κίνηση καλά κρατεί, καθώς μόλις την περασμένη Τρίτη, εν όψει δεύτερου εκλογικού γύρου, ο πρωθυπουργός της Αυστραλίας και εκ νέου υποψήφιος Σκοτ Μόρισον ανακοίνωσε ότι μελετά το ενδεχόμενο να ακολουθήσει τον Ντόναλντ Τραμπ, μεταφέροντας την πρεσβεία της χώρας του στην Ιερουσαλήμ. Κίνηση για την οποία ανοιχτά κατηγορήθηκε ότι αποτελεί πανικόβλητη προσπάθεια «δωροδοκίας» προς την εβραϊκή κοινότητα της εκλογικής περιφέρειας Γουεντγουόρθ, όπου συγκεντρώνει μεγάλη δυναμική ο εκλογικός του αντίπαλος και πρώην πρωθυπουργός Μάλκολμ Τέρνμπουλ.\nΕν τω μεταξύ, την προηγούμενη Παρασκευή 12 Οκτωβρίου, ο ισραηλινός στρατός σκότωσε έξι Παλαιστίνιους, τέσσερις σε ένα μόνο περιστατικό, και τραυμάτισε με πυρά άλλους 140, στην πιο δολοφονική μέρα των τελευταίων μηνών που χαρακτηρίζονται από μεγάλες διαδηλώσεις στη Λωρίδα της Γάζας και κατά μήκος του φράχτη. Από τον περασμένο Μάρτιο, η Χαμάς διοργανώνει σχεδόν σε εβδομαδιαία βάση διαδηλώσεις για την άρση του ισραηλινο-αιγυπτιακού αποκλεισμού που ισχύει από το 2007. Ο ηγέτης της οργάνωσης Ισμαήλ Χανίγια δήλωσε ότι «η αποφασιστικότητα των Παλαιστινίων θα σπάσει τον αποκλεισμό». Πάνω από 150 Παλαιστίνιοι έχουν σκοτωθεί στη διάρκεια αυτών των διαδηλώσεων.\nΣτη Λωρίδα της Γάζας κατοικούν περίπου 2 εκατομμύρια Παλαιστίνιοι, οι οποίοι έχουν παροχή ηλεκτρικού ρεύματος για τέσσερις ώρες τη μέρα, ενώ το νερό της βρύσης δεν είναι πόσιμο και η ανεργία είναι στο 50%. Την περασμένη εβδομάδα, ο ΟΗΕ ξεκίνησε την επίβλεψη της μεταφοράς πετρελαίου από το Κατάρ για να τροφοδοτηθεί το μοναδικό εργοστάσιο ηλεκτρισμού της Γάζας.\nΗ «Εποχή» σήμερα δημοσιεύει συνέντευξη του ισραηλινού μαχητικού δημοσιογράφου Γεδεών Λεβί, που έδωσε στον Ρόμπερτ Φισκ, στην οποία επιχειρεί να δώσει μια εικόνα της κατάστασης απάθειας και άγνοιας, που βιώνουν οι ισραηλινοί πολίτες –ιδιαίτερα οι νέοι– και το σημαντικό ρόλο που θα μπορούσε να παίξει η –απούσα– αληθινή δημοσιογραφία.\nΓενναίoς, ανατρεπτικός, θλιμμένος –με ένα σκληρό, ασυμβίβαστο τρόπο– είναι το είδος του δημοσιογράφου που είτε λατρεύεις είτε απεχθάνεσαι. Η ζωή του Γεδεών Λεβί έχει απειληθεί από τους συμπατριώτες του Ισραηλινούς γιατί λέει αλήθειες και αυτό είναι το καλύτερο βραβείο δημοσιογραφίας που μπορεί να λάβει. Αγαπά τη δημοσιογραφία αλλά τρομάζει με την παρακμή της. «Το 1986 έγραψα για μια Παλαιστίνια Βεδουΐνα που έχασε το παιδί της όταν γέννησε σε ένα σημείο ελέγχου. Προσπάθησε να μπει από τρία σημεία ελέγχου, δεν της επέτρεψαν και γέννησε στο αυτοκίνητο. Οι Ισραηλινοί δεν την άφησαν να μεταφέρει το παιδί της στο νοσοκομείο. Το μετέφερε με τα πόδια δύο χιλιόμετρα . Το μωρό πέθανε. Όταν δημοσίευσα αυτήν την ιστορία, δεν θα πω ότι οι Ισραηλινοί κράτησαν την ανάσα τους, αλλά αποτέλεσε μεγάλο σκάνδαλο και δύο αξιωματούχοι οδηγήθηκαν στη Δικαιοσύνη.»\nΈπειτα ο Λεβί βρήκε άλλες δέκα γυναίκες που έχασαν τα παιδιά τους σε ισραηλινά σημεία ελέγχου. «Και κανείς δεν ενδιαφερόταν πλέον. Σήμερα, μπορώ να το δημοσιεύσω και, αν κάποιοι κάνουν τον κόπο να το διαβάσουν, απλώς θα χασμουρηθούν. Έχει κανονικοποιηθεί και απολύτως δικαιολογηθεί. Έχουμε πια μια δικαιολογία για όλα.\nΤο τέρας της αποανθρωποποίησης\n»Η αποανθρωποποίηση των Παλαιστινίων έχει φτάσει σε ένα σημείο ώστε πραγματικά δεν μας προκαλούν κανένα ενδιαφέρον. Μπορώ να πω, χωρίς υπερβολή, ότι, εάν ένα ισραηλινό σκυλί σκοτωθεί από Παλαιστίνιους, θα προκαλέσει περισσότερο την προσοχή των ισραηλινών Μέσων Μαζικής Ενημέρωσης, παρά εάν είκοσι νεαροί Παλαιστίνιοι σκοτωθούν από ελεύθερους σκοπευτές –χωρίς να έχουν κάνει τίποτα– στα σύνορα στη Γάζα. Η ζωή των Παλαιστινίων είναι πλέον το πιο ανάξιο πράγμα. Πρόκειται για ένα ολόκληρο σύστημα δαιμονοποίησης, αποανθρωποποίησης, ένα ολόκληρο σύστημα δικαιολόγησης, ότι δηλαδή «εμείς» έχουμε πάντα δίκιο και είμαστε αλάθητοι.\n»Υπάρχουν Ισραηλινοί που είναι ικανοποιημένοι με κάθε θάνατο Παλαιστινίου. Θα αναπτύξουν ένα σωρό επιχειρήματα απλώς για να έχουν τη συνείδησή τους καθαρή και να μην ενοχλούνται: Δεν μπορείς να γνωρίζεις τι ακριβώς συνέβη, δεν ήσουν παρών, μπορείς να δεις μόνο μέρος της εικόνας. Βλέπουν ελεύθερους σκοπευτές να σκοτώνουν ένα παιδί που κουνάει τα χέρια του. Το δείχνει η τηλεόραση. Σκοπευτές σκοτώνουν μια νοσοκόμα με τη στολή εργασίας της. Βλέπουν ένα δεκαπεντάχρονο παιδί να χαστουκίζει ένα στρατιώτη και να πηγαίνει γι’ αυτό οκτώ μήνες στη φυλακή. Δικαιολογούν τα πάντα.»\nΈχω πλήρη ελευθερία έκφρασης\nΚαταλαβαίνεις γιατί, εδώ και όχι πολύ καιρό, παραχωρήθηκε σωματοφύλακας στον Λεβί. «Για πολλά χρόνια μου έλεγαν: Προσπάθησε να γίνεις λίγο πιο μετριοπαθής… Πες μερικά πατριωτικά λόγια. Πες μερικά καλά στοιχεία για το Ισραήλ. Αλλά τελικά γράφουμε αυτό που πιστεύουμε και δεν σκεφτόμαστε τις συνέπειες. Για να είμαι ειλικρινής το τίμημα που πληρώνει σήμερα ένα δημοσιογράφος στη Ρωσία ή την Τουρκία είναι υψηλότερο από κάθε άλλο. Ας μην υπερβάλλουμε. Εν τέλει είμαι ακόμα ένας ελεύθερος πολίτης και έχω απόλυτη ελευθερία –το εννοώ– κυρίως χάρη στην εφημερίδα που εργάζομαι, η οποία είναι πολύ υποστηρικτική. Ο εκδότης μου είναι ίσως ο μόνος εκδότης στον κόσμο που θα πει σε όποιον συνδρομητή είναι θυμωμένος μαζί μου: Ίσως η «Χάαρετζ» δεν είναι εφημερίδα για σένα. Δείξε μου έναν εκδότη που θα μίλαγε έτσι. Έχω, λοιπόν, πλήρη ελευθερία, λέω ό,τι αισθάνομαι ή σκέφτομαι.»\nΓεγονός που λέει κάτι και για το Ισραήλ και για τον εκδότη του Λεβί. Αλλά το Ισραήλ δεν ξεφεύγει ποτέ από την πένα του. «Το χειρότερο έναντι του οποίου αγωνιζόμαστε τώρα είναι η αδιαφορία», λέει. «Η απάθεια, από την οποία έχουμε πολύ στο Ισραήλ. Οπότε αν καταφέρω να τους ταρακουνήσω με κάποιον τρόπο, να τους κάνω να θυμώσουν μαζί μου, με αυτά που γράφω… Μερικές φορές σκέφτομαι ότι αν τους θυμώνω τόσο πολύ, είναι γιατί κάπου στη συνείδησή τους, ξέρουν ότι έχουν πάρει φωτιά τα μπατζάκια μας, ότι κάτι δεν πάει καλά. Αλλά υπάρχουν και φορές που φοβάσαι. Ιδιαίτερα τη νύχτα πριν να δημοσιευτεί ένα άρθρο, πάντα λέω: Μήπως το παρατράβηξα αυτή τη φορά; Ύστερα όταν το ξαναδιαβάζω, πάντα λέω: Έπρεπε να είμαι περισσότερο οξύς. Πάντα νομίζω ότι δεν πήγα αρκετά μακριά.»\nΗ δημοσιογραφία νοσεί\nΗ δημοσιογραφία και το Ισραήλ μπορούν να συνδυαστούν στην ιστορία του Λεβί. Η σχέση αγάπης – μίσους που έχει για την πρώτη με τον τρόμο για το δρόμο που βαδίζει η χώρα του –η χώρα στην οποία οι γονείς του κατέφυγαν από την Ευρώπη όταν ήταν ακόμα Παλαιστίνη. «Αυτό που πραγματικά μου λείπει –και αυτό αφορά πολύ ειδικά εμένα– είναι η Γάζα. Μου απαγορεύεται να πάω εκεί εδώ και 11 χρόνια, γιατί το Ισραήλ δεν αφήνει κανέναν Ισραηλινό να πάει στη Γάζα εδώ και 11 χρόνια, ακόμα κι αν έχει διπλή υπηκοότητα. Αλλά ακόμα κι αν άνοιγαν τη Γάζα, πολύ πολύ λίγοι Ισραηλινοί θα έμπαιναν στον κόπο να πάνε. Ίσως η Χαμάς να τους σταματούσε. Πρόκειται για ένα ισραηλινό κανόνα για τον οποίο οι ισραηλινοί δημοσιογράφοι –εκτός από εμένα– ποτέ δεν διαμαρτυρήθηκαν. Γιατί απλώς δεν τους ενδιαφέρει καθόλου. Παίρνουν όλες τις πληροφορίες από τον εκπρόσωπο του ισραηλινού στρατού, γιατί να κάνουν τον κόπο να πάνε στη Γάζα;» Αλλά για τον Λεβί είναι θέμα επαγγελματισμού. «Είναι μεγάλη απώλεια γιατί οι πιο δυνατές ιστορίες μου ήταν πάντα από τη Γάζα. Όταν αναρωτιέμαι σε ποιο μέρος του κόσμου θα ήθελα πιο πολύ να πάω. Απαντώ πάντα την αλήθεια, στη Γάζα. Δώστε μου μια εβδομάδα στη Γάζα και δεν χρειάζομαι τίποτα άλλο.»\n«Τα μπλογκ δεν έχουν την αξιοπιστία των εφημερίδων», λέει ο Λεβί. Λέω στους νέους ανθρώπους –αν και όταν ρωτούν– προχωρήστε, η δημοσιογραφία είναι μια σπουδαία δουλειά, ένα υπέροχο επάγγελμα. Δεν είχα σχεδιάσει να γίνω δημοσιογράφος, ήθελα να γίνω πρωθυπουργός. Οι πρώτες δύο επιλογές μου ήταν είτε οδηγός λεωφορείου είτε πρωθυπουργός. Καμία από τις δύο δεν ευοδώθηκε. Προφανώς έχει να κάνει με τον ηγετικό χαρακτήρα. Ο οδηγός λεωφορείου έχει ηγετικά στοιχεία, εννοώ λέει στους υπόλοιπους τι να κάνουν. Αλλά επιμένω να λέω στους νέους ότι δεν θα βρουν άλλο επάγγελμα με τόσες δυνατότητες. Μόνο ένα πράγμα σού χρειάζεται, περιέργεια. Είναι μια αρκετά σπάνια αρετή, περισσότερο από όσο φαντάζεστε, γιατί εμείς οι δημοσιογράφοι νομίζουμε ότι όλοι είναι τόσο περίεργοι όσο εμείς.»\nΥπάρχουν ακτιβιστές αλλά όχι δημοσιογράφοι\n»Ας το συνειδητοποιήσουμε, όλα γυρίζουν γύρω από τα μέσα κοινωνικής δικτύωσης πια. Η δημοσιογραφία όπως την ξέρουμε πεθαίνει. Τώρα όλα παίζονται για ένα έξυπνο τουίτ. Και για να γράψεις ένα έξυπνο τουίτ δεν χρειάζεται να πας πουθενά, μπορείς να το γράψεις απλώς καθήμενος στο σαλόνι σου με ένα ποτήρι ουίσκι. Μπορείς να γράψεις κάτι πολύ πολύ έξυπνο, με μια νότα χιούμορ και με κυνισμό –πολύ κυνισμό– γιατί ίσως αυτό να είναι το θέμα. Εννοώ ότι πολύ λίγοι δημοσιογράφοι πραγματικά ενδιαφέρονται για οτιδήποτε άλλο πέρα από το να είναι εξαιρετικοί. Υποθέτω ότι υπάρχουν εξαιρέσεις, αλλά δεν τους βλέπω στο Ισραήλ. Δεν τους βλέπω στη Δυτική Όχθη. Υπάρχουν ακτιβιστές αλλά όχι δημοσιογράφοι.»\nΟ Λεβί συμφωνεί ότι η Αμίρα Χας της «Χάαρετζ», που ζει στην Παλαιστινιακή Δυτική Οχθη, είναι εφάμιλλή του, τουλάχιστον στα χρόνια –είναι και οι δυο 65 χρόνων– και ότι «πραγματικά πηγαίνει τη δημοσιογραφία ένα βήμα παραπέρα, γιατί μένει μαζί τους. Νομίζω είναι ένα γεγονός χωρίς προηγούμενο, ένας δημοσιογράφος που ζει με τον εχθρό. Πληρώνει επίσης μεγάλο τίμημα, με την έννοια ότι είναι λιγότερο οικεία με την κατάσταση εδώ.\n»Υπάρχουν κάποιοι νέοι που είναι διατεθειμένοι να πάνε σε εμπόλεμες ζώνες, αλλά μόνο για να επιδείξουν το θάρρος τους. Έχουν πάει στο Ιράκ, στη Συρία, στο Ιράν. Συνήθως επιστρέφουν με φωτογραφίες τους από τη ρεσεψιόν του ξενοδοχείου ή από κάποιο πεδίο μάχης. Όταν πήγα στο Σαράγεβο, το 1993, πήγα για να διερευνήσω την αδικία εκεί, δεν πήγα απλώς για να καλύψω το θέμα. Έψαχνα για την ασχήμια του πολέμου. Νομίζω υπήρξε πολύ ασχήμια στο Σαράγεβο. Είδα πράγματα εκεί που δεν είδα ποτέ εδώ. Γριές γυναίκες να σκάβουν τη γη για να βρουν ρίζες, κάτι να φάνε. Το είδα με τα μάτια μου.»\nΟι ξένοι ανταποκριτές το χειρίζονται λίγο καλύτερα. «Βλέπω δημοσιογράφους, ακόμα και σήμερα, που στέκονται στο φράκτη [στη Γάζα], δημοσιογράφοι που μπορούν να εισέλθουν στη Γάζα –κατά τη διάρκεια αυτών των αιματηρών μηνών, με σχεδόν 200 άοπλα θύματα– και στέκονται στο φράκτη, μακριά. Η είσοδος στη Γάζα δεν είναι πλέον επικίνδυνη για τους ξένους δημοσιογράφους. Αλλά βλέπω, ακόμη και στο BBC, ακόμη και στο Al-Jazeera από καιρό σε καιρό –το Al-Jazeera είναι πολύ καλύτερο, προφανώς– βγάζουν το ρεπορτάζ από ένα λόφο στο νότο του Ισραήλ και παίρνουν κάποιο απόσπασμα, προφανώς από μέσα κοινωνικής δικτύωσης, από τοπικούς δημοσιογράφους. Αλλά δεν είναι το ίδιο.»\nΤα δύο κράτη είναι ανέφικτη εκδοχή\nΗ απαισιοδοξία έχει εισχωρήσει σε πολλούς Ισραηλινούς, αλλά σε κανέναν τόσο όσο στον Λεβί. «Κοίτα, έχουμε να κάνουμε με 700.000 Εβραίους εποίκους. Είναι μη ρεαλιστικό να σκεφτεί κανείς ότι θα εκκενωθούν 700.000 έποικοι. Χωρίς την πλήρη εκκένωσή τους δεν μπορούμε να έχουμε βιώσιμο Παλαιστινιακό κράτος. Όλοι το κατανοούν αυτό και όλοι συνεχίζουν να λένε τα ίδια και τα ίδια γιατί είναι βολικό για όλους –την Παλαιστινιακή Αρχή, την Ευρωπαϊκή Ένωση, τις ΗΠΑ– να λένε δύο κράτη, δύο κράτη και έτσι να συνεχίζεται η κατοχή για ακόμα εκατό χρόνια, θεωρώντας ότι μια μέρα θα υπάρξει λύση με δύο κράτη. Δεν πρόκειται να συμβεί πλέον. Το χάσαμε αυτό το τρένο και αυτό το τρένο δεν πρόκειται να ξαναπεράσει από το σταθμό.»\nΩς ένας επίμονος επικριτής του Ισραήλ και της μοχθηρίας που χαρακτηρίζει την κλοπή εδαφών και τη βάρβαρη αντιμετώπιση των Παλαιστινίων, πιάνω τον εαυτό μου, περιέργως, σε αντιπαράθεση με τον Λεβί. Όχι τόσο για τη καταδίκη των δημοσιογράφων, αλλά για τη διάλυση της εικόνας του Ισραήλ. Πράγματι οι ισραηλινοί αναγνώστες θα ενδιαφέρονταν περισσότερο για το θάνατο ενός ισραηλινού σκυλιού παρά για τη δολοφονία είκοσι Παλαιστινίων; Είναι τόσο ανενημέρωτοι; Υπάρχει ένα στοιχείο λίγο «ο tempora o mores» στα λεγόμενά του. «Το Ισραήλ εξελίσσεται σε ένα από τα πιο ακατάρτιστα κράτη στον κόσμο», υποστηρίζει αυτός ο 65χρονος Κικέρωνας. «Κάποιος είπε ότι είναι καλύτερα να κρατάς τους ανθρώπους στην αμάθεια. Η νέα γενιά δεν ξέρει τίποτα για τίποτα. Προσπάθησε να μιλήσεις με τους νέους εδώ. Δεν έχουν ιδέα για τα πλέον βασικά ζητήματα. Ρώτα τους ποιος ήταν ο Μπεν Γκουριόν, ποιος ήταν ο Μοσέ Νταγιάν. Ρώτα τους τι είναι η πράσινη γραμμή. Ρώτα τους πού είναι η Τζενίν. Τίποτα. Δεν είναι μόνο η πλύση εγκεφάλου, είναι και η άγνοια. Ένα μέρος αυτών που ξέρουν είναι εντελώς λανθασμένο.»\nΗ γνώση για το Ολοκαύτωμα ή ένα ταξίδι στο εξωτερικό «αφορά κυρίως την εμπειρία ενός ταξιδιού με το σχολείο στο Άουσβιτς, όπου αυτό που τους λένε είναι ότι η ισχύς είναι το μόνο πράγμα που χρειάζεται να κατέχεις –η στρατιωτική ισχύς είναι η μόνη εγγύηση. Και ότι το Ισραήλ έχει το δικαίωμα να κάνει ό,τι του κατέβει μετά το Ολοκαύτωμα. Αυτά είναι τα μαθήματα. Αλλά αυτό δεν είναι γνώση.»\nΠράγματι, υποστηρίζει ο Λεβί, υπάρχει ένα «βραχύ τμήμα εξαιρετικών διανοούμενων», αλλά σε πρόσφατη έρευνα καταδεικνύεται ότι η μισή ισραηλινή νεολαία λαμβάνει παιδεία τριτοκοσμική. Εμείς, ήρθαμε στον κόσμο ακριβώς μετά από «πολύ δραματικά γεγονότα». Τον Δεύτερο Παγκόσμιο Πόλεμο. Την ίδρυση του κράτους του Ισραήλ. Οι γονείς του σώθηκαν την τελευταία στιγμή από την Ευρώπη.\n«Υπήρχε ένα ιστορικό φορτίο στους ώμους μας που κανένα Twitter ή Facebook δεν μπορεί να το διαγράψει. Σήμερα, υπάρχει κενό τελικά, με την έννοια των ιστορικών γεγονότων. Ακόμα και σε αυτήν την περιοχή του κόσμου. Δεν συμβαίνει τίποτα νέο. Πενήντα χρόνια κατοχής και τίποτα δεν έχει ουσιαστικά αλλάξει. Βεβαίως, περισσότεροι εποικισμοί, περισσότερη βαρβαρότητα και, βεβαίως, λιγότερη αίσθηση ότι πρόκειται για κάτι προσωρινό. Γίνεται σαφές ότι δεν πρόκειται να είναι προσωρινό, είναι αναπόσπαστο μέρος του Ισραήλ.»\nΗ κυβέρνηση είναι αντανάκλαση των πολιτών\nΡωτώ τον Λεβί αν το αναλογικό σύστημα εκπροσώπησης ευθύνεται για τις απέλπιδες κυβερνητικές συμμαχίες στο Ισραήλ. «Αυτό που έχουμε εκπροσωπεί αυτό που είμαστε. Το Ισραήλ είναι πολύ εθνικιστικό, πολύ δεξιό και πολύ θρησκευόμενο –πολύ περισσότερο από ό,τι νομίζεις. Η ισραηλινή κυβέρνηση είναι μια πολύ καλή αντανάκλαση των ισραηλινών πολιτών. Ο Νετανιάχου είναι ο καλύτερος εκπρόσωπος του Ισραήλ. Είναι κατά πολύ περισσότερο από το μέσο όρο μορφωμένος, αλλά στις απόψεις του καθρεφτίζεται το Ισραήλ. Ισχύς, ισχύς, ισχύς, διατήρηση της δεδομένης συνθήκης για πάντα, καμιά εμπιστοσύνη στους Άραβες. Και να ζούμε με το σπαθί μας, το απόλυτο κράτος πολέμου.»\nΤο θέμα των σχέσεων με τις ΗΠΑ είναι απλό. «Δεν είμαι σίγουρος ότι οι πολίτες γνωρίζουν σε ποιο βαθμό ο Νετανιάχου υπαγορεύει την αμερικανική πολιτική. Οτιδήποτε αποφασίζεται τώρα –για την UNRWA [Υπηρεσία Αρωγής και Έργων για τους Παλαιστίνιους Προσφυγες], όλες οι περικοπές– προέρχονται από το Ισραήλ. Ο Τραμπ αδιαφορεί πλήρως. Νομίζετε ότι ήξερε τι ήταν η UNRWA και πριν; Ο ρατσισμός είναι τώρα και πολιτικά ορθός.»\nΑπό πού, λοιπόν, ξεκίνησε αυτός ο κατήφορος; «Καταρχάς από το 1967, εκεί έγινε το μεγαλύτερο λάθος. Όλα αρχίζουν εκεί. Αν θέλετε, μπορείτε να προσθέσετε και το 1948. Θα μπορούσαμε να έχουμε ξεκινήσει ένα νέο κεφάλαιο.» Υπάρχουν ακόμα παραδείγματα σπουδαίων ανθρώπων, επιμένει, όπως ο Νέλσον Μαντέλα.\nΑλλά ο πλέον οξύθυμος και ενοχλητικός δημοσιογράφος του Ισραήλ συμπληρώνει: «Ίσως είμαστε απλώς πολύ γέροι και γινόμαστε απλώς πικρόχολοι και ζηλιάρηδες, σκεφτόμενοι ότι εμείς ήμασταν οι καλύτεροι.» Ακριβώς πίσω μας μια λευκή γάτα σε πανικό προσπαθεί να σκαρφαλώσει το φράχτη καθώς την κυνηγάει με μανία μια μεγαλύτερη γκρι. Η λευκή γάτα, υποθέτω, είναι οι εχθροί του Λεβί. Παρά τα 65 του χρόνια μπορείτε να μαντέψετε ποιον μου θυμίζει η γκρι.\nΤη συνέντευξη πήρε ο Ρόμπερτ Φισκ και τη δημοσίευσε, στις 27 Σεπτεμβρίου 2018, το www.independent.co.uk.\nΜετάφραση: Ζωή Γεωργούλα\nΗ Εποχή 19 Ιουλίου\nΚοιτάζοντας πέρα από τη λογοτεχνία…\nΛογοτεχνία πολυσήμαντη κυρίως για την εποχή μας\nΠρόκριτοι και Επανάσταση: σωτήρες ή εκμεταλλευτές;\nΔημόσια υγεία και οικονομία πάνε μαζί\nΑρχείο Select Month August 2020 July 2020 June 2020 May 2020 April 2020 March 2020 February 2020 January 2020 December 2019 November 2019 October 2019 September 2019 August 2019 July 2019 June 2019 May 2019 April 2019 March 2019 February 2019 January 2019 December 2018 November 2018 October 2018 September 2018 August 2018 July 2018 June 2018 May 2018 April 2018 March 2018 February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 October 2014 July 2014


Η Xenia Ghali κάθε Τετάρτη στα Decks του «Bolivar Beach Bar» | Hit Channel\nΗ Xenia Ghali θα μας χαρίσει μοναδικές καλοκαιρινές βραδιές.\nΗ διεθνώς αναγνωρισμένη παραγωγός και DJ Xenia Ghali μετά το επιτυχημένο της live DJ set στις αρχές Ιουλίου, επιστρέφει στα decks του «Bolivar Beach Bar» από την Τετάρτη 22 Ιουλίου.\nΗ Xenia Ghali μαζί με την καλύτερη house και techno μουσική έρχεται από την Τετάρτη 22 Ιουλίου και κάθε Τετάρτη να μας χαρίσει μοναδικές καλοκαιρινές βραδιές.\nΟι Τετάρτες αποκτούν το δικό τους πάρτι με τη διεθνώς αναγνωρισμένη παραγωγό και DJ στο πηδάλιο της διασκέδασης.\nΤη βραδιά πλαισιώνουν R&B μουσικές επιλογές από τον παραγωγό DJ Paco και τον DJ The Boy.\nSee you guys tomorrow night at @bolivarbeachbar 💥 🙌\nΗ δημοσίευση κοινοποιήθηκε από το χρήστη Xenia Ghali (@xeniaghali) στις 21 Ιούλ, 2020 στις 1:27 πμ PDT\nΗ διάθεση όσων παρευρεθούν θα εκτοξευθεί, διατηρώντας πάντα τα προβλεπόμενα μέτρα που προβλέπονται ώστε να σταματήσει η εξάπλωση της πανδημίας.\nΧάρη στο μεγάλο εξωτερικό χώρο που διαθέτει το «Bolivar Beach Bar», τα τραπέζια θα τοποθετηθούν σε αποστάσεις ακόμη μεγαλύτερες από αυτές που προτείνουν οι ειδικοί, ώστε να διασκεδάσουμε με ασφάλεια.\nΛόγω των συνθηκών και για να διασφαλιστεί η υγεία όλων μας, δεν θα εξαντληθεί η δυνατότητα που δίνει ο νόμος σε ό,τι αφορά το μέγιστο αριθμό πελατών που μπορεί να φιλοξενήσει «Bolivar Beach Bar», γι’ αυτό είναι προτιμότερο για την καλύτερη εξυπηρέτηση σας να πραγματοποιήσετε κράτηση.\nΗ Xenia Ghali αυτό το καλοκαίρι θα κάνει παράλληλα επιλεγμένες εμφανίσεις στην Ελλάδα και την Κύπρο.\nΗ Xenia Ghali επιστρέφει με το δυναμικό dance single «Hurricane»


Μπορούμε να συγχωρήσουμε κάποιον, αλλά αυτό δεν σημαίνει ότι τον θέλουμε ξανά στη ζωή μας - ΦΙΛΟΙ ΤΗΣ ΤΕΧΝΗΣ ΚΑΙ ΤΗΣ ΦΙΛΟΣΟΦΙΑΣ\nΦΙΛΟΙ ΤΗΣ ΤΕΧΝΗΣ ΚΑΙ ΤΗΣ ΦΙΛΟΣΟΦΙΑΣ\nΜπορούμε να συγχωρήσουμε κάποιον, αλλά αυτό δεν σημαίνει ότι τον θέλουμε ξανά στη ζωή μας\n5 μήνες ago filoitexnisfilosofias\nΠιστεύω πραγματικά ότι η συγχώρεση είναι θεραπευτική. Ότι η συγχώρεση είναι εξιλέωση, ανεβάζει και ξεκουράζει το πνεύμα σου, είτε λαμβάνεις, είτε προσφέρεις. Πιστεύω ότι υπάρχει κάτι καταπληκτικό στο να απελευθερώνεις τον πόνο με αυτό τον τρόπο – το να γνωρίζεις ότι κάποιος σου έχει δώσει μια δεύτερη ευκαιρία ή ότι έχει αποφασίσει να δεχτεί τη συγγνώμη σου.\nΗ συγχώρεση είναι ισχυρή. Αλλά ορισμένες φορές στην αγάπη και στις σχέσεις, συγχωρούμε τους λάθος ανθρώπους. Ορισμένες φορές, προσδενόμαστε σε ανθρώπους που μας πληγώνουν, και πιστεύουμε ότι πρέπει να τους συγχωρούμε για να προχωρήσουμε μπροστά, να σώσουμε μια σχέση, να διορθώσουμε αυτό που έχει χαλάσει, να βάλουμε μέσα μας τελεία.\nΑπό την εμπειρία μου, η συγχώρεση έχει πραγματικά αλλάξει τη ζωή μου. Έχω δεχτεί συγγνώμη από ανθρώπους που με έχουν καταστρέψει, έχω συγχωρήσει ακόμα κι αυτούς που δεν μου το έχουν ζητήσει – έχω προχωρήσει – και αυτό έχει επουλώσει την καρδιά μου με τρόπους που ποτέ δεν θα φανταζόμουν. Αλλά δεν ήταν εύκολο. Και δεν είναι όλες οι ιστορίες το ίδιο. Η συγχώρεση είναι κάτι δύσκολο, γιατί ορισμένες φορές πονά πολύ.\nΑλλά ακόμα πιστεύω ότι υπάρχει μια τεράστια κρυμμένη δύναμη στη συγχώρεση επειδή μας βοηθά να απελευθερωθούμε από τα ίδια μας τα κλουβιά, από την πικρία και τον πόνο. Αλλά το ότι συγχωρούμε κάποιον δεν σημαίνει ότι του επιτρέπουμε να ξαναμπεί στην καρδιά μας. Δεν σημαίνει ότι ανοίγουμε ξανά τις πόρτες της ζωής μας ή τους προσφέρουμε το κλειδί.\nΗ συγχώρεση δεν σημαίνει ότι θέλουμε και να κρατήσουμε αυτό το άτομο στη ζωή μας. Μπορείς να συγχωρήσεις κάποιον επειδή σε απάτησε. Μπορεί να τον συγχωρήσεις επειδή σου ράγισε την καρδιά, επειδή σε εγκατέλειψε σε μια στιγμή ανάγκης, επειδή δεν ήσουν η προτεραιότητά του εκείνη την περίοδο, επειδή σε άφησε να φύγεις.\nΑλλά αυτό δεν σημαίνει ότι εμπιστεύεσαι αυτό τον άνθρωπο ξανά. Η συγχώρεση δεν σημαίνει ότι είσαι υποχρεωμένος να μείνεις σε μια σχέση ή σε έναν γάμο με κάποιον που έχει καταστρέψει τη βάση αυτού που έχτισες.\nΣυγχώρεση δεν σημαίνει ότι συνεχίζεις να είσαι φίλος με το άτομο που σε πρόδωσε ή ότι θες ακόμα να συναναστρέφεσαι με μέλη της οικογένειας που έχουν αποδείξει ότι μπορούν να σε απορρίψουν ξανά και ξανά. Συγχώρεση σημαίνει ότι αποδέχεσαι το κακό που σου έχουν κάνει, ότι ηρεμείς την καρδιά σου και ξεκινάς από την αρχή – με ή χωρίς τον άνθρωπο αυτό• αυτό αποτελεί δική σου επιλογή.\nΚαι χρειάζεται να θυμάσαι κάτι: δεν είναι λάθος να συγχωρείς και να αφήνεις αυτό τον άνθρωπο στο παρελθόν σου. Μη νιώθεις πίεση να μείνεις σε μια σχέση με κάποιον που σε έχει «σπάσει». Μη νιώθεις ότι πρέπει να συνεχίσεις με έναν άνθρωπο που έχει καταστρέψει τον πυρήνα του είναι σου.\nΝα θυμάσαι ότι η συγχώρεση δεν σε κάνει αδύναμο, αλλά σου χαρίζει δύναμη. Αρκετή δύναμη για να προχωρήσεις μπροστά και να αφήσεις εκείνον που σε πλήγωσε στο παρελθόν.\nΠηγή: enallaktikidrasi.com, newside\nPrevious Μην δίνεις σε κανέναν την ευκαιρία να σε κάνει δυστυχισμένο.\nNext Ωραία η δοτικότητα, ωραιότερο να φεύγεις όταν δεν εκτιμούν..\nΈνα κείμενο για όσους γεννήθηκαν πριν το 1980\n6 ημέρες ago filoitexnisfilosofias\nΜα πως ζούσαμε τότε… (αφιερωμένο στις γενιές της αλάνας)\nΌλα γίνονται στην ώρα τους… Ακόμα και τα θαύματα!\n1 εβδομάδα ago filoitexnisfilosofias\nΑποζημίωση 30 εκατ. δολαρίων στο μοντέλο με εγκεφαλική παράλυση μετά από πρέτζελ\n5 λεπτά ago filoitexnisfilosofias\nΤέλος εποχής στο Θεσσαλονίκη – Χαλκιδική: Έρχεται πτήση 20 λεπτά από το «Μακεδονία»\n31 λεπτά ago filoitexnisfilosofias\nΙσπανία: Σε αναστολή εργαστήριο που έκανε πειράματα σε ζώα – Στη δημοσιότητα βίντεο που κακοποιούνται\n37 λεπτά ago filoitexnisfilosofias\nΓιώργος Καραϊβάζ: Η διαδρομή του από τη Δράμα στο ρεπορτάζ και την τηλεόραση\n11 ώρες ago filoitexnisfilosofias\nΠηγές & Ιστοσελίδες που αξίζει να επισκεφτείτε\nΦύση & Κόσμος Ι Εναλλακτική Δράση Ι Dinfo Ι Lifo Ι Sputnik News ΙΕνημερωτική Πύλη I Αντικλείδι I Ο Κλόουν I Love Letters I Pillowfights I Αφύπνιση Συνείδησης I Ενημερωτικό\nΦίλοι Της Τέχνης Και Της Φιλοσοφίας Copyright © All rights reserved. | Newsphere by AF themes.


24ώρες : Ρεκόρ συνταγογράφησης φαρμάκων καταγράφεται την περίοδο της οικονομικής κρίσης\nΡεκόρ συνταγογράφησης φαρμάκων καταγράφεται την περίοδο της οικονομικής κρίσης\nΡεκόρ συνταγογράφησης φαρμάκων καταγράφεται στην Ελλάδα την περίοδο οικονομικής κρίσης.\nΕιδικότερα, το 2016 οι συνταγές φαρμάκων έφτασαν στα 6,5 εκατ. μηνιαίως έναντι των 4,5 εκατ. το 2009.\nΗ αυξημένη ζήτηση επιβεβαιώνεται και από τα στοιχεία του ΕΟΦ, σύμφωνα με τα οποία φαρμακεία και φαρμακαποθήκες διέθεταν 424,3 εκατομμύρια συσκευασίες το 2015 έναντι των 394,8 εκατομμυρίων συσκευασιών που καταγράφηκαν το 2012.\nΜάλιστα το προεδρείο του Συνδέσμου Φαρμακευτικών Επιχειρήσεων Ελλάδας (ΣΦΕΕ), υποστήριξε ότι «οι όποιες παρεμβάσεις από την πολιτεία γίνονται στο επίπεδο της τιμολόγησης και όχι στον έλεγχο της ζήτησης φαρμάκων. Ενώ όσο οι παρεμβάσεις γίνονται στις τιμές, τόσο θα διαιωνίζονται οι στρεβλώσεις, με χαμένους τους ασθενείς και τις εταιρείες. Με τα προωθούμενα μέτρα - είπαν- ο ασθενής θα πρέπει να περιμένει έως και τέσσερα χρόνια μέχρι να έχει πρόσβαση σε καινοτόμα φάρμακα».\nΑυτό θα συμβεί καθώς, για να αποζημιωθεί ένα νέο φάρμακο από τα Ταμεία, θα πρέπει να αποζημιώνεται από 14 χώρες της Ευρωπαϊκής Ένωσης, από τις οποίες οι επτά θα πρέπει να μετέχουν στο εθελοντικό σύστημα αξιολόγησης της καινοτομίας στην Υγεία (ΗΤΑ).\nΑκόμη και όταν αποζημιωθεί, η εταιρεία που το εισάγει θα πρέπει να κάνει υποχρεωτικές εκπτώσεις, οι οποίες θα ξεπερνούν το 50% της λιανικής του τιμής. Οι τιμές θα μειωθούν περαιτέρω, με τη μεταφορά μέρους του αυτόματου μηχανισμού επιστροφών (clawback) στις υποχρεωτικές εκπτώσεις.


Κορυφαίο smartphone με τυπική υποδοχή ακουστικών; Ρίξτε μια ματιά εδώ. - Sony Mobile (Ελλάς)\nΟ ήχος όπως δεν τον έχετε απολαύσει ποτέ\nΕδώ και πολύ καιρό, εργαζόμαστε ακατάπαυστα για να τελειοποιήσουμε την τεχνολογία ήχου που χρησιμοποιούμε. Από το αειθαλές WALKMAN® μέχρι τη δημιουργία εξοπλισμού υψηλών απαιτήσεων, είμαστε οι συνεχιστές μιας ένδοξης παράδοσης στην τεχνολογία ήχου και αυτό μας επιτρέπει να σας προσφέρουμε την καλύτερη δυνατή εμπειρία ακρόασης, αλλά και τεχνολογίες βελτίωσης ήχου μέσα από τα προϊόντα Sony και Xperia.\nμε ήχο υψηλής ευκρίνειας\nΑκούστε τα αγαπημένα σας κομμάτια σε ήχο υψηλής ανάλυσης στο smartphone σας Xperia smartphone και απολαύστε ποιότητα πολύ πιο κοντά στην πρωτότυπη ηχογράφηση. Όταν μπορείτε να ακούσετε κάθε ανάσα και κάθε δόνηση των χορδών της κιθάρας, δεν θα θέλετε πλέον να απολαμβάνετε τη μουσική σας με οποιονδήποτε άλλον τρόπο.\nΑποκτήστε αρχεία ήχου υψηλής ευκρίνειας\nΦανατικοί φίλοι του ποιοτικού ήχου, ανοίξτε καλά τα αυτιά σας\nΟ ήχος υψηλής ανάλυσης χρησιμοποιεί συχνότητες δειγματοληψίας και ρυθμούς μετάδοσης bit τρεις έως έξι φορές υψηλότερους από τη μουσική σε CD ή MP3. Αυτό σημαίνει ότι η μουσική σας γίνεται πιο καθαρή, πιο ευδιάκριτη και πιο πλούσια. Κλείστε τα μάτια σας και θα νιώσετε ότι βρίσκεστε στο στούντιο ηχογράφησης.\nΑρχική αναλογική ηχογράφηση\nΟ πλήρης ήχος από μια αυθεντική αναλογική ηχογράφηση.\nΗ συμπιεσμένη μορφή αρχείου του CD προσφέρει ήχο με λιγότερες λεπτομέρειες.\nΗ πιο ολοκληρωμένη μορφή δειγματοληψίας ήχου υψηλής ευκρίνειας που προσφέρει εξαιρετική καθαρότητα ήχου.\n«Γεμίστε» τα κενά\nΕνισχύστε τα αρχεία μουσικής χαμηλής ανάλυσης με την τεχνολογία DSEE HX™\nΑν δεν έχετε όλη τη συλλογή σας σε ήχο υψηλής ανάλυσης, μπορείτε να απολαμβάνετε και τη μουσική που έχετε σε κανονική ανάλυση με ποιότητα που πλησιάζει αυτήν της υψηλής ανάλυσης. Το σύστημα ψηφιακής βελτίωσης ήχου μας (DSEE HX™) συμπληρώνει τα δεδομένα που λείπουν και αποκαθιστά τις λεπτομέρειες της αρχικής ηχογράφησης.\nΑσύρματος ήχος χωρίς συμβιβασμούς\nΤέλειος ήχος μέσω Bluetooth με τεχνολογία LDAC\nΑν θέλετε να συνδέσετε τη συσκευή σας Xperia με ακουστικά με μικρόφωνο ή ηχεία Bluetooth, η τεχνολογία LDAC διασφαλίζει ότι δεν θα έχετε απώλεια ποιότητας ούτε στο ελάχιστο. Με τριπλάσια ταχύτητα μεταφοράς δεδομένων, θα ακούτε κάθε νότα με κρυστάλλινη ευκρίνεια, ενώ η μουσική σας αναβαθμίζεται με ποιότητα που φτάνει τον ήχο υψηλής ανάλυσης.\nΑνακαλύψτε περισσότερα για την τεχνολογία LDAC\nΑφοσιωθείτε σε αυτό που ακούτε\nΑποκλείστε τους εξωτερικούς θορύβους με την τεχνολογία ψηφιακής εξάλειψης θορύβου\nΗ συσκευή σας Xperia διαθέτει τεχνολογία ψηφιακής εξάλειψης θορύβου (DNC). Σε συνδυασμό με ένα ζευγάρι ακουστικών DNC, μπορείτε να μειώσετε τους εξωτερικούς θορύβους έως και κατά 98%. Έτσι, μπορείτε να απολαύσετε απερίσπαστοι τη μουσική σας.\nΑυτόματη προσαρμογή του επιπέδου ήχου\nΗ ψηφιακή εξάλειψη θορύβου (DNC) χρησιμοποιεί τεχνολογία ενεργού ελέγχου για να αφαιρέσει τους ήχους χαμηλής συχνότητας, ώστε να μην μπορούν να φτάσουν στα αυτιά σας οι ήχοι υψηλής συχνότητας. Επιλέξτε την κατάλληλη ρύθμιση για να βελτιστοποιήσετε το επίπεδο εξάλειψης θορύβου ανάλογα με το περιβάλλον σας.\nΜετάδοση ήχου στο χώρο με αμφιωτικές ηχογραφήσεις\nΚαταγράψτε ήχο με το Xperia σας και μετά μπορείτε να τον ακούσετε στη σωστή του θέση, καθώς η τεχνολογία αμφιωτικής ηχογράφησης τοποθετεί τους ήχους στην κατάλληλη θέση στο ηχητικό περιβάλλον των ακουστικών σας. Τραβήξτε σε βίντεο μια ζωντανή συναυλία και μετά απολαύστε εκείνη την αξέχαστη βραδιά ξανά και ξανά, με την κιθάρα στα αριστερά, τα φωνητικά στο κέντρο της σκηνής και τα κρουστά στα δεξιά, ακριβώς όπως πρέπει.\nΧρησιμοποιήστε τα ακουστικά της επιλογής σας\nΌλα μας τα νέα smartphone εξακολουθούν να χρησιμοποιούν τυπική υποδοχή ακουστικών. Αυτό σημαίνει ότι μπορείτε να χρησιμοποιείτε το αγαπημένο σας ζευγάρι ακουστικά, όσο παλιό και αν είναι, για να απολαμβάνετε τα αγαπημένα σας κομμάτια ακριβώς όπως θέλετε.\nΟ δικός σας ήχος\nΗ τεχνολογία αυτόματης βελτιστοποίησης ακουστικών αναλύει τον τύπο των ακουστικών και το σχήμα του αυτιού σας, για να δημιουργήσει τον ιδανικό ήχο για εσάς.\nΑνακαλύψτε ακουστικά και αξεσουάρ Xperia\nΈτσι πρέπει να ακούγεται η μουσική\nΠραγματοποιήστε κλήσεις και πολλά άλλα με στυλ\nΣτερεοφωνικά ακουστικά Bluetooth® με μικρόφωνο SBH70\nΚλήσεις συνδιάσκεψης, φωνητικές εντολές και έξυπνο ξυπνητήρι


Sheet Masks: The Trend\nBeauty junkies όλου του κόσμου, αυτό το post είναι αφιερωμένο σε σας! Σήμερα θα αναλύσουμε το trend “sheet masks” που φαίνεται ότι ήρθε και θα μείνει!\nΜετά τις BB Cream, οι sheet masks ξεκίνησαν από την Κορέα και έχουν κατακτήσει τον κόσμο της ομορφιάς. Η Victoria Beckham έβαλε το χέρι της βάζοντας τέτοιες μάσκες στα μοντέλα της. Διαφέρουν από τις μάσκες που έχουμε μάθει να χρησιμοποιούμε μέχρι σήμερα γιατί είναι από χαρτί ή άλλα υλικά, εμποτισμένο με ευεργετικά συστατικά. Μάλιστα, το trend έχει εξαπλωθεί τόσο που στην Κορέα δημιούργησαν ειδικό μηχάνημα που μετατρέπει σε sheet mask τα αγαπημένα σου φρούτα και λαχανικά! Το καλό με τις sheet masks είναι ότι εξαπλώνονται ολοένα και περισσότερο και πια, υπάρχει μια διαφορετική μάσκα για κάθε διαφορετική ανάγκη της επιδερμίδας μας. Μία από τις αγαπημένες μας μάσκες είναι η Hyaluronic Intensive Treatment Mask από Magic Stripes. Γεμάτη με υαλουρονικό οξύ απαλύνει άμεσα λεπτές γραμμές και ρυτίδες ενώ απαλύνει, ενυδατώνει και βελτιώνει την ελαστικότητα της επιδερμίδας του προσώπου. Η θερμοκρασία της επιδερμίδας ενισχύει τη δράση της μάσκας και μέσα σε 20 με 30 λεπτά, magic happens! Η μάσκα είναι απόλυτα υπο- αλλεργική και από 100% βαμβάκι, ενώ στη συσκευασία περιλαμβάνονται 3 μάσκες μίας χρήσης- φιου! Αντίστοιχα, σούπερ ντούπερ προϊόν από την Magic Stripes είναι τα Magic Stripes Eye lid Pads Mixed - Αυτοκόλλητο ανόρθωσης Βλεφάρου. Το πασίγνωστο αυτό προϊόν φημίζεται για τη δυνατότητά του να προσφέρει στιγμιαία ανόρθωση βλεφάρου χωρίς χειρουργική επέμβαση!Χρησιμοποιείται στο καπάκι του ματιού και δημιουργεί ένα πιο φρέσκο, πιο ξεκούραστο και λαμπερό αποτέλεσμα στη στιγμή. Εσύ το μόνο που έχεις να κάνεις είναι να αφαιρέσεις με ένα βαμβάκι τη λιπαρότητα από τα μάτια, να τοποθετήσεις τα αυτοκόλλητα στα καπάκια του ματιού και να φουσκώσεις από περηφάνια για το αποτέλεσμα! Τα αυτοκόλλητα είναι διάφανα και δημιουργούν την τέλεια βάση για το μακιγιάζ σας! Κάθε πακέτο περιλαμβάνει 3 μεγέθη, και 32 ζευγάρια από το κάθε μέγεθος, για να τα χρησιμοποιείς καθημερινά! Και τέλος, τα χέρια! Υπάρχουν μάσκες για το πρόσωπο, τα μαλλιά, το σώμα, αλλά για τα χέρια; Το νούμερο ένα σημείο του σώματός μας που εκτίθεται σε όλες τις περιβαλλοντικές συνθήκες, αφυδατώνεται, έρχεται σε επαφή με το νερό περισσότερο από οποιαδήποτε άλλο σημείο, και παρόλα αυτά στερείται των μασκών. Τα ενυδατικά γάντια ανάπλασης χεριών Hand Repairing Gloves από την Magic Stripes. είναι εμπλουτισμένα με φυσικά εκχυλίσματα, ενεργά κύτταρα, shea butter και λάδι ελιάς. Ενισχύουν την διαδικασία ανανέωσης του δέρματος, βοηθούν στη μείωση των λεπτών γραμμών και βοηθούν ώστε τα χέρια να είναι απαλά και ενυδατωμένα και ανανεωμένα. Τοποθετήστε τα γάντια στα χέρια σας, κάντε απαλό μασάζ και αφήστε τα να δράσουν για 20 λεπτά! Στη συνέχεια αφαιρέστε τα, καθαρίστε τα και είστε έτοιμες! Αυτές είναι μερικές από τις αγαπημένες μας Sheet Masks που μας κάνουν στη στιγμή beauty gurus, και την επιδερμίδα μας πιο όμορφη, πιο λαμπερή πιο ουαααααου! Δοκιμάστε το trend γιατί όσο σας γράφουμε αυτές τις γραμμές, αυτό το trend έχει γίνει ήδη beauty routine!\nCan we make it last longer?\nΒλέπεις βίντεο με make up tutorial, έχεις τα top προϊόντα που κυκλοφορούν και παρόλα αυτά κάτι κάνεις λάθος και το μακιγιάζ σου διαρκεί λίγο; Been there done that, για αυτό σήμερα συγκεντρώσαμε και μοιραζόμαστε μαζί σου τα πιο χρήσιμα tips για να έχεις ένα αποτέλεσμα με διάρκεια! (you can thank us later)\nΚαθάρισε καλά το πρόσωπό σου. Ένα ήπιο απολεπιστικό θα αναζωογονήσει την επιδερμίδα, θα αφαιρέσει νεκρά κύτταρα και θα την προετοιμάσει καταλλήλως για το επόμενο step, την ενυδάτωση. Χρησιμοποίησε οπωσδήποτε ενυδατική κρέμα ή serum πριν το μακιγιάζ σου για να δημιουργήσεις ουσιαστικά την τέλεια βάση! Η αφυδατωμένη επιδερμίδα θα «πετάξει» οποιοδήποτε προϊόν και αν βάλεις επάνω, δημιουργώντας ένα αποτέλεσμα τελείως διαφορετικό από αυτό που φανταζόσουν.\nΔιάλεξε το foundation που ταιριάζει στην επιδερμίδα σου. Η λιπαρή επιδερμίδα θέλει ένα λιγότερο ενυδατικό foundation ενώ οι ξηρές επιδερμίδες χρειάζονται ένα πιο πλούσιο σε ενυδατικά στοιχεία foundation.\nΕκτός από foundation, διάλεξε και μια πούδρα! Μπορεί στην καθημερινότητα να σου φαίνεται περιττή, είναι όμως απαραίτητη για να κάνεις το μακιγιάζ σου πιο σταθερό! Χρησιμοποίησε ελάχιστη ποσότητα σε όλο το πρόσωπο και πάνω από το concealer και δες το μακιγιάζ σου να διαρκεί για ώρες!\nΧρησιμοποίησε primer ματιών! Το primer είναι μια πολύ λεπτή στρώση που απλώνεται στα μάτια – υπάρχει και για το πρόσωπο- και ουσιαστικά βοηθάει την σκιά σου να απλωθεί ομαλά, ομοιόμορφα χωρίς να σκορπιστεί ή να «λιώσει» πάνω στο βλέφαρο.\nΆπλωσε όσα περισσότερα προϊόντα μπορείς με σφουγγάρι αντί για πινέλο! Το σφουγγάρι κάνει τα διάφορα προϊόντα ένα με την επιδερμίδα, κάνοντάς τα πιο σταθερά και δίνοντας ταυτόχρονα πιο φυσικό αποτέλεσμα!\nΆπλωσε μια στρώση ρουζ πάνω από το foundation σου και λίγο πριν βγεις, πέρνα άλλη μια στρώση ρουζ- πάνω από την πούδρα, ώστε το χρώμα να φαίνεται πιο φυσικό και να διατηρηθεί περισσότερη ώρα!\nΓια να βοηθήσεις το κραγιόν σου να διαρκέσει περισσότερο, κάνε στα χείλη σου μια ήπια απολέπιση με την οδοντόβουρτσά σου! Στη συνέχεια πέρνα τα χείλη σου με primer – προσοχή, όχι Lip balm γιατί θα έχει σαν αποτέλεσμα να «τρέχει» το χρώμα-. Στη συνέχεια, βάλε μια λεπτή στρώση concealer και κάνε το περίγραμμα με το μολύβι που θέλεις να χρησιμοποιήσεις. Οκ μέχρι εδώ; Τώρα πέρνα όλη την επιφάνεια των χειλιών σου με το μολύβι, δίνοντας ήδη ένα πρώτο χρώμα στα χείλη! Στη συνέχεια βάλε το κραγιόν σου (finally), ταμπονάρισέ το με ένα χαρτομάντιλο, πέρνα από πάνω λίγη πούδρα και –τελειώνουμε- άλλη μια στρώση κραγιόν και you are ready!\nΧρησιμοποίησε μια διάφανη πούδρα λάμψης που θα σταθεροποιήσει ακόμα περισσότερο το μακιγιάζ σου και θα το κάνει πιο ξεκούραστο και λαμπερό, στη στιγμή! Tip: Την πούδρα λάμψης καλό είναι να την απλώνεις με χοντρό πινέλο ώστε να αποφύγεις να πέσει πολύ σε ένα σημείο και καθόλου σε κάποιο άλλο!\nΔύσκολο; Όχι! Αποτελεσματικό; Σίγουρα! Δοκίμασέ το και μοιράσου τα αποτελέσματα μαζί μας!\nΤα Χριστούγεννα έρχονται δειλά-δειλά και οι γιορτές φέρνουν στο μυαλό μας τα χρόνια που ήμασταν παιδιά! Και ενώ παιδιά δεν μπορούμε να ξαναγίνουμε, μπορούμε εύκολα να αποκτήσουμε πιο νεανική επιδερμίδα αλλάζοντας καθημερινές beauty συνήθειες και αποκτώντας νέες!\nΞέχνα το contouring, ξεκίνα το strobing! Η λάμψη στο πρόσωπο μας κάνει να φαινόμαστε πιο φρέσκιες, πιο νέες, πιο λαμπερές!\nΠροτίμησε αντί για κονσίλερ, να χρησιμοποιείς highlighter! Η υφή του highlighter είναι πιο ελαφριά και θα καλύψει τους κύκλους με μικρότερη ποσότητα. Με αυτόν τον τρόπο το μακιγιάζ σου θα είναι πιο ελαφρύ και δεν θα έχεις γραμμές κάτω από τα μάτια! Είτε για strobing είτε για highlighting, το MUST προϊόν που πρέπει να δοκιμάσεις είναι το In Touch Highlighter από Jane Iredale. Έχει μια ελάχιστη ροζ απόχρωση που δίναι φυσική λάμψη στο δέρμα. Μπορείς να το χρησιμοποιείς στα ζυγωματικά, κάτω από τα φρύδια ή στο περίγραμμα των χειλιών σου.\nΑντικατέστησε το μαύρο μολύβι με καφέ και τη μαύρη μάσκαρα με άλλα χρώματα! Τα σκούρα χρώματα αγριεύουν το πρόσωπο και ενώ πράγματι, δίνουν ένα πολύ wow αποτέλεσμα, άθελά τους μας μεγαλώνουν! Η Zao Organic Makeup κυκλοφορεί τα πιο eye friendly προϊόντα, με μολύβια σε ΦΑΝΤΑΣΤΙΚΑ χρώματα. Γκρι, μπλε, μωβ, όλα θα δώσουν χρώμα στη ματιά σου χωρίς να σε κάνουν να δείχνεις μεγαλύτερη ή πιο κουρασμένη από ό,τι είσαι!\nΤόνισε τα φρύδια σου! Τα έντονα, καλοσχηματισμένα φρύδια κάνουν το πρόσωπο να φαίνεται πιο ξεκούραστο και εσένα νεότερη! Δοκίμασε οπωσδήποτε το Eyebrow Duo από Lily Lolo! Βγαίνει σε διαφορετικές αποχρώσεις για να διαλέξεις αυτή που ταιριάζει στα δικά σου φρύδια, ενώ περιέχει κερί που σταθεροποιεί το σχήμα που θα δημιουργήσεις!\nΠροτίμησε πιο ανοιχτόχρωμες αποχρώσεις κραγιόν! Ναι, μπορεί το μαύρο, το μπλε και όλα αυτά τα σκούρα χρώματα να «παίζουν» παντού, αλλά οι σκούρες αποχρώσεις τονίζουν τις γραμμές των χειλιών και προσθέτουν χρόνια! Προτίμησε ανοιχτόχρωμες αποχρώσεις σε ενυδατικές υφές που δεν θα κάνουν τα χείλη σου να «τραβάνε» και ακόμα καλύτερα, βάλε στο κέντρο των χειλιών σου λίγο gloss που θα τα κάνει πιο ζουμερά και νεανικά, στη στιγμή! Δικό μας αγαπημένο είναι το Lip Sheen (Sheer Cashmere) από Me Me Me Cosmetics. Είναι ένα ζεστό, γήινο χρώμα, κάτι ανάμεσα σε καφέ και σε nude. Είναι απόχρωση «πασπαρτού» αφού μπορείς να το φοράς από το πρωί ως το βράδυ, ό,τι χρώμα επιδερμίδας και αν έχεις!\nΜε τόσες ασήμαντες αλλαγές, το πρόσωπό μας φαίνεται πιο καθαρό, πιο νεανικό και εμείς, σαν να καταφέραμε να κλείσουμε το κινητό, να μην χαζέψαμε ό,τι ανέβηκε στο Instagram και να κοιμηθήκαμε επιτέλους, ένα ολόκληρο 8ωρο!\nHair Inspo by Pinterest\nΕίτε μακραίνεις τα μαλλιά σου και δεν ξέρεις πώς να διαχειριστείς τα ενδιάμεσα στάδια, είτε είναι απλώς έχεις βαρεθεί να τα χτενίζεις με τον ίδιο τρόπο, κάναμε μια εξονυχιστική έρευνα στο Pinterest, εμπνευστήκαμε και εμπνέουμε με τη σειρά μας, και εσένα. Τα ίσια μαλλιά είναι πάντα μόδα! Πιάστα με ένα διακριτικό λαστιχάκι όσο πιο χαμηλά μπορείς και κάνε την αλογοουρά, πιο κομψή και σικάτη από ποτέ! Πέρνα τις άκρες με ένα λαδάκι για έξτρα λάμψη και υγεία και είσαι έτοιμη! So Parisian <3 Πιάσε τα μισά μαλλιά με ένα υφασμάτινο λαστιχάκι για τα μαλλιά, ίσιωσε καλά τα υπόλοιπα και μεταμορφώσου σε ηρωίδα γαλλικής κομεντί!\nΤα ροζ, τα γαλάζια και γενικά τα λίγο ασυνήθιστα χρώματα είναι super trend από πέρσι, όμως φέτος υπάρχει διαφορά. Ξέχνα τις υπερβολές που σε κάνουν «το κορίτσι με τα ροζ μαλλιά» και δοκίμασε διακριτικές ανταύγειες που κάνουν τους άλλους να αναρωτιούνται αν όντως έχεις ροζ μαλλιά ή τους μπερδεύει το φως!\nΗ αλογοουρά μπορεί να αποκτήσει έξτρα πόντους με μια κοτσίδα στο πλάι! Ένωσέ τες και φτιάξε ένα πανεύκολο, καθημερινό χτένισμα :) Αφέλειες, οι γυναικείες! Θυμάσαι που στο σχολείο είχαμε όλα τα κοριτσάκια αφέλειες; Η ενήλικη εκδοχή τους απαιτεί πιο μακρύ μήκος, πιο πυκνό αποτέλεσμα και μακρύ καρέ!\nΈνα άλλο χρώμα που ξεχωρίζει φέτος είναι το γκρι! Είτε σε μορφή ombre είτε σαν ανταύγειες είτε για τις πιο τολμηρές, σαν κύριο χρώμα, το γκρι παίζει παντού και δίνει μια παιχνιδιάρικη διάθεση σε κάθε σου χτένισμα!\nΘέλεις κάτι καθημερινό αλλά όχι βαρετό; Πιάσε τα μισά μαλλιά και τύλιξε το λαστιχάκι με μαλλιά! Ποιος είπε ότι οι κοτσίδες είναι για να ξεκινάνε από την κορυφή του κεφαλιού προς τα κάτω; Σίγουρα όχι εμείς! Όσο πιο ανάποδη η κοτσίδα, τόσο πιο εντυπωσιακό το αποτέλεσμα!\nLast but not least, η χωρίστρα στο πλάι! Κάνει θαύματα, αναδεικνύει ανταύγειες και γενικά το χρώμα των μαλλιών, δίνει όγκο εδώ που τα λέμε δεν απαιτεί και καμία extra προσπάθεια στο χτένισμά σου!\nΑυτά είναι τα hair trends που ξεχωρίσαμε στο Pinterest! Αναζήτησέ μας εδώ για περισσότερες beauty ιδέες και inspiration!\nIt all starts with a coffee..\n… ή τέλος πάντων με ένα μπάνιο, με ένα ντους, με ένα scroll down στο Instagram, οτιδήποτε. Σήμερα, θα κάνουμε μαζί step by step, μια beauty routine που δεν θέλει χρόνο, θέλει ελάχιστα προϊόντα και το αποτέλεσμα θα είναι αυτό που λέμε επιμελώς ατημέλητο. Αφού ξεπεράσουμε λοιπόν τα Χ (συμπλήρωσε αριθμό) snooze, η ημέρα ξεκινάει και πια, έχει μείνει πολύ λίγος χρόνος για να ετοιμαστούμε.\nΜια βούρτσα που είναι κατάλληλη είτε για βρεγμένα μαλλιά είτε για στεγνά, είναι sos τις πρωινές ώρες. Η αγαπημένη μας είναι η Salon Elite Lemon Sherbet από Tangle Teezer. Ξεμπερδεύει τέλεια τόσο τα βρεγμένα όσο και τα στεγνά μαλλιά, χωρίς να τα τραβάει ή να τα σπάει. Το αποτέλεσμα θυμίζει πολύ αυτό του κομμωτηρίου που το κάνουν να μοιάζει τόσο εύκολο αλλά μετά εσύ, δεν μπορείς να το επαναλάβεις. Το μέγεθός της είναι τέτοιο που μπορείς να την έχεις στην τσάντα, ενώ τα χρώματά της θυμίζουν καλοκαιρινό παγωτό!\nΤι θα έλεγες σε ένα σαπούνι που είναι 100% φυσικό και είναι ιδανικό τόσο για το πρόσωπο όσο και για τα μαλλιά σου; Το 100% φυσικό Μαύρο Υγρό Μαροκινό Σαπούνι από Moroccan Natural είναι ένα θαύμα, κλεισμένο σε μπουκάλι! Είναι σούπερ αντιοξειδωτικό και έχει ευεργετικά οφέλη τόσο για το πρόσωπο, όσο και για το σώμα και τα μαλλιά! Δεν περιέχει parabens, αρώματα ή χρώματα και βελτιώνει αμέσως την υφή του δέρματος. Περιέχει βιταμίνη Α που ενισχύει την παραγωγή κολλαγόνου, ενώ τα αντιοξειδωτικά και οι βιταμίνες του, βοηθούν στην πρόληψη της γήρανσης. Είναι κατάλληλο και για περιπτώσεις ακμής ή αν το δέρμα σου έχει μαύρα στίγματα, αφού καταφέρνει να τα αντιμετωπίζει δραστικά, αφήνοντας μια μεταξένια, λεία και καθαρή επιδερμίδα!\nΗ κάθε μία έχει τον δικό της τύπο επιδερμίδας και τις δικές τις ξεχωριστές ανάγκες. Μια κρέμα που ταιριάζει στις περισσότερες από εμάς είναι η Kale Fix Moisturizer από Nip+Fab. Γεμάτη Superfoods, η κρέμα αυτή ενυδατώνει και προστατεύει την επιδερμίδα. Η Aloe Vera που περιέχει και το Shea Butter βελτιώνουν την υφή του δέρματος, ενώ το κύριο συστατικό, το Kale, θρέφει και χαρίζει άνεση στην επιδερμίδα!\nΚάλυψη, αντηλιακή προστασία\nΗ Oil Free Compact Cream SPF 50 από YOUTHLAB είναι η ιδανική πούδρα-κρέμα-αντηλιακή. Δεν είναι καθόλου λιπαρή, απλώνεται πανεύκολα και προσαρμόζεται στον τόνο της επιδερμίδας, χαρίζοντας ομοιόμορφο, φωτεινό αποτέλεσμα. Είναι ματ αλλά όχι too much ματ, έχει μέσα σφουγγαράκι εφαρμογής και καθρέπτη για να την ανανεώνεις όπου κι αν βρεθείς. Με ένα προϊόν λοιπόν, εξασφαλίζεις extra ενυδάτωση, αντηλιακή προστασία και ομοιόμορφο χρώμα- κάλυψη. Μπορείς να τη χρησιμοποιείς σε όλο το πρόσωπο, το ντεκολτέ και το λαιμό!\nΣχήμα, γέμιση και κάλυψη για όοοοοολη τη μέρα με ένα προϊόν; Κι όμως, με το Brow Pomade από Ardell, τα έχεις όλα και το καλύτερο, έχεις και τέλεια φρύδια! Συνδυάζει σκιά, μολύβι και gel σε μία εύχρηστη αλοιφή που τα κάνει όλα και συμφέρει Θυμήσου ότι χρειάζεσαι ελάχιστη ποσότητα για το τέλειο αποτέλεσμα!\nΠροτίμησε ένα Balm που δίνει χρώμα και στα χείλη, και στα μάγουλα! Το Boho Balm από ME ME ME Cosmetics είναι ιδανικό για να δώσεις ένα χρώμα υγείας στα ζυγωματικά και μια αίσθηση χρώματος στα χείλη. Η συσκευασία βοηθάει να το έχεις στην τσάντα και να το ανανεώνεις όποια στιγμή θέλεις! That’s all folks ! Με 6 προϊόντα σταματάς επιτέλους τα snooze και ξεκινάς τη μέρα σου όμορφη, λαμπερή και έτοιμη για όλα!\nΜπορεί να μην ξέρουμε τι καιρό θα κάνει αύριο, ξέρουμε όμως απέξω και ανακατωτά το beauty forecast όχι μόνο για αύριο αλλά για ολόκληρο το χειμώνα! Και ενώ κάθε χειμώνα, υπάρχουν τα all time classic, σκούρα κραγιόν και έντονα μάτια, φέτος οι τάσεις είναι λίγο πιο arty, πιο ελεύθερες και thanks god, το eyeliner δεν χρειάζεται να είναι πια ίσιο! Beauty trend 1: Θεόστραβη, ανόμοια, χωρίς περιορισμό γραμμή eyeliner. Κι όμως, το beauty προϊόν που σε κάνει να αργείς στα ραντεβού σου, φέτος συμμορφώνεται και πια, μπορείς να το χρησιμοποιείς πιο καλλιτεχνικά, χωρίς να κάνεις γεωμετρία για να βρεις τη σωστή γωνία και το σωστό μήκος. Δημιούργησε κάνοντας γραμμές γύρω από το μάτι, στο πλάι, όπου σου αρέσει! Beauty trend 2: Φλούο χρώματα. ΠΑΝΤΟΥ. Το πιο πιθανό είναι να έχεις μια ξεχασμένη φλούο απόχρωση κραγιόν την οποία ήρθε η ώρα να βγάλεις από το συρτάρι. Έντονα μοβ, φούξια, φλούο κόκκινα, φοριούνται και το χειμώνα, και μάλιστα όχι μόνο στα χείλη! Οι πιο τολμηρές δοκιμάστε το στα μάτια, χρησιμοποιώντας pigment μιας και σκιά σε τέτοιες αποχρώσεις θα βρεις πιο δύσκολα. Χρησιμοποίησε ένα λεπτό πινέλο και δημιούργησε μια λεπτή ή και χοντρή γραμμή κάτω από τα μάτια όσο πιο φλούο γίνεται! Beauty trend 3: Σκούρα κραγιόν Η πιο αναμενόμενη από τις τάσεις του χειμώνα είναι τα σκούρα κραγιόν. Μπορντό, δαμασκηνί, μπλε και μαύρο είναι must για τη φετινή σεζόν. Συνδύασέ τα με nude μακιγιάζ στα μάτια, με φουλ αυτοπεποίθηση και enjoy! Beauty trend 4: Glitter, glitter παντού! Στην κρέμα σώματος, στα νύχια, στη σκιά, στο κραγιόν, στα φρύδια, ω ναι, στα φρύδια! Όπου υπάρχει χώρος για glitter, υπάρχει και glitter! Καλό είναι να μην τα συνδυάσεις όοοολα μαζί, αλλά ένα σημείο τη φορά, είναι ό,τι πρέπει για glamorous εμφανίσεις ακόμα και το πρωί! Beauty trend 5: Twiggy Lashes Έχεις ξοδέψει χρόνια αναζητώντας την καλύτερη μάσκαρα που ξεχωρίζει τις βλεφαρίδες. Φέτος όμως, η τάση είναι οι twiggy lashes ή αλλιώς οι βλεφαρίδες σε τουφάκια. Δοκίμασέ το με μαύρη μάσκαρα και αν είσαι ακόμα πιο τολμηρή με μια έντονη χρωματιστή μάσκαρα, στις αγαπημένες σου αποχρώσεις! Beauty trend 6: IT’S A GLOSS Must see: https://www.youtube.com/watch?v=35YpP2dMMS4 Το κοριτσάκι στο βίντεο φώναζε «it’s a gloss», και η πραγματικότητα είναι ότι τα ματ χείλη γίνονται λίγο προβλέψιμα, λίγο been there done that, με άλλα λόγια ώρα για αλλαγή. Δοκίμασε να περάσεις ένα gloss πάνω από την αγαπημένη σου ματ απόχρωση ή why not, να αρχίσεις να χρησιμοποιείς έντονες αποχρώσεις (αυτές που περιγράφουμε πιο πάνω) σε glossy μορφή! Αυτές είναι οι πιο hot hot hot τάσεις του φετινού χειμώνα και αν τις δούμε συνολικά, το μήνυμα είναι ένα: ΔΗΜΙΟΥΡΓΗΣΤΕ! Συνδύασε χρώματα, άσε την αυστηρότητα στην άκρη – του ματιού- και πάρτο πιο ανάλαφρα, πιο ελεύθερα και πιο διασκεδαστικά! Enjoyyyy!\nShowing 78 to 84 of 412 (14 Pages)


Είναι στημένο το Survivor 2; Ο κωδικός που διέρρευσε 4 ΩΡΕΣ πριν την ανακοίνωση της ψηφοφορίας #SurvivorGR - Page 2 of 2 - Mad TV\nΕίναι στημένο το Survivor 2; Ο κωδικός που διέρρευσε 4 ΩΡΕΣ πριν την ανακοίνωση της ψηφοφορίας #SurvivorGR\nΜήπως τώρα καταλάβατε τι έχει γίνει; Κάποιος είδε στο timeline του στις 20:53 ποστ με τον κωδικό της Κατερίνας Δαλάκα. Τον κωδικό που θα έπρεπε να στείλει κάποιος για να την υποστηρίξει στέλνοντας γραπτό μήνυμα. Όταν στην πραγματικότητα η ανακοίνωση έγινε περίπου τα μεσάνυχτα. Εμείς, ως Mad, λάβαμε στο inbox μας τη συγκεκριμένη φωτογραφία ΠΡΙΝ ανοίξουν οι γραμμές, γι’ αυτό το γεγονός ότι ο κωδικός που είχε διαρρεύσει βγήκε αληθινός προκαλεί ερωτηματικά.\nΠώς διέρρευσε ο κωδικός μίας και μόνο παίκτριας; Έγινε απλώς “ατύχημα” ή υπάρχει συγκεκριμένη σκοπιμότητα από πλευράς παραγωγής; Υποθέτουμε ότι εκείνη την ώρα δεν ήταν ανοιχτές οι γραμμές για να ψηφίσει κάποιος αλλά και πάλι αυτή η διαρροή υποψιάζει.\nΈκτοτε φυσικά το συγκεκριμένο tweet έχει διαγραφεί από τον χρήστη που το ανέβασε…\nΚρατάμε μια επιφύλαξη μήπως η φωτογραφία με το tweet είναι αποτέλεσμα Photoshop, αλλά το σίγουρο είναι ότι με κάποιο τρόπο διέρρευσε ο κωδικός υποστήριξης για την Κατερίνα Δαλάκα. Αναμένουμε τις εξελίξεις…


Caruso Belvedere | Spa About - Υγεία, Ομορφιά, Προορισμοί Ευεξίας\nCaruso Belvedere Κάντε κράτηση online\nCaruso Belvedere, μεσογειακή ομορφιά\n«Πιο κοντά στον ουρανό παρά στη θάλασσα», έτσι χαρακτήρισε ο André Gide το Caruso Belvedere. Το ξενοδοχείο CarusoBelvedere είναι ένα ανακαινισμένο παλάτι του 11ου αιώνα χτισμένο στο ψηλότερο σημείο της μεσαιωνκής πόλης Ραβέλο, 350 μέτρα πάνω απο την ακτή Αμάλφι της Νοτίου Ιταλίας.\nΤο 1893, ο Pantaleone Caruso και η σύζυγός του νοίκιασαν 5 δωμάτια σε μια απο τις πτέρυγες του Marquis D’Afflitto μετατρέποντάς τες σε πανσιόν και αυτή ήταν μόνο η αρχή. Η εκλεπτυσμένη πολυτέλεια και η μαγευτική θέα του Caruso Belvedere έχουν αποτελέσει έκτοτε πόλο έλξης για ονόματα του διεθνούς jet set όπως η Gina Lollobrigida, ο Humphrey Bogart, η Diane Keaton και ο Truman Capote. Τα 48 δωμάτια του πλήρως ανακαινισμένου παλατιού απολαμβάνουν πανοραμική θέα της ακτής αμάλφι και καταπράσινους μεσογειακούς κήπους ενώ το κάθε ένα έχει τη δική του ξεχωριστή ναπολιτάνικη διακόσμηση. Στα τρία εστιατόρια και τα δύο μπάρ του Caruso Belvedereη μεσογειακή κουζίνα παίζει πρωταγωνιστικό ρόλο και παντρεύεται με ευρωπαικές γεύσεις σε συνδυασμό πάντα με θέα που κόβει την ανάσα.\nΤο πραγματικό διαμάντι ωστόσο του ξενοδοχείου αποτελεί η θερμαινόμενη πισίνα υπερχείλησης. Η πισίνα είναι προσβάσιμη απο ένα κατάφυτο με τρανταφυλλιές δρομάκι που μοιάζει να οδηγεί στον παράδεισο. Η θέα στο τέλος του δεν απογοητεύει. Το ελειπτικό σχήμα της, τέλεια εναρμονισμένο με τον περιβάλλοντα χωρο και η επένδυση απο έντονο μπλέ χρώμα την κάνει να μοιάζει πως χύνεται στο άπειρο της μεσογείου. Προσωπικά i pods με μουσική, απολαυστικά κοκτέηλ, σπρέι evian, φρέσκα φρούτα κι ένας προσωπικός μπάτλερ είναι λίγες απο τις ανέσεις που σε συνδυασμό με την απαράμιλλη ομορφιά του τοπίου καθιστούν την πισίνα του Caruso Blevedere μια απο τις 10 ομορφότερες και πιο πολυτελείς πισίνες του κόσμου.\nΓια περισσότερες πληροφορίες επισκεφθείτε το www.hotelcaruso.com\nPhone : +39 089 858801\nWeb : belmond.com/hotel-caruso-amalfi-coast/


Ιστορία της μαμής της ιστορίας – του Γιώργου Χουλιάρα – frear\nΙστορία της μαμής της ιστορίας – του Γιώργου Χουλιάρα\nΘυμάσαι την κόρη του, ρώτησε τη μητέρα μου η αδελφή της, που είχε σπουδάσει μαία και μάλωσε με τους γιατρούς, γιατί όλο καισαρικές ήθελαν. Έκανε παιδί.\nΒγάζουν πιο πολλά με τις καισαρικές, παρατήρησε η μητέρα μου.\nΟργανώνουν επίσης καλύτερα το πρόγραμμά τους, γιατροί, κλινικές και υποψήφιοι γονείς, πρόσθεσα, καθώς, με το δικό μου πιεστικό πρόγραμμα, είχα παραλείψει να τους πω για τα ευχάριστα που περίμεναν οι φίλοι μου, καθώς σύντομα επρόκειτο να γεννήσει η δική τους κόρη.\nΈστω και αν δεν ονομαζόταν Αριάδνη, αφού ο χώρος όπου μεγαλώνει ένα έμβρυο αποτελεί τη μήτρα κάθε λαβύρινθου, δεν είναι μήπως ο ομφάλιος λώρος το νήμα που χαρίζει η μητέρα στο παιδί για να βγει ο Θησέας στο φως από τη σκοτεινή αγκαλιά του Μινώταυρου; Δεν το είπα όμως αυτό, γιατί οι φωνές των μωρών αντηχούν πολλά χρόνια μετά τη γέννησή τους σε έναν άλλο λαβύρινθο, στα αφτιά όσων τα άκουσαν να γεννιούνται.\nΑργούσες να γεννηθείς, πράγματι συνέχισε η μητέρα μου, που δεν ακούει πια τόσο καλά, ξημέρωνε Πρωτομαγιά και μπήκε ο γιατρός να ρωτήσει μήπως κάνουμε καισαρική, που ήταν ασυνήθιστη ακόμη εκείνη την εποχή.\nΠώς τον έλεγαν τον μαιευτήρα, ρώτησε η θεία μου. Μήπως Ιωαννίδη; Εκείνος που είχε το ψευδώνυμο Καίσαρ, έχοντας μάθει την τομή στη Γαλλία.\nΤι εκλογές ήταν πάλι αυτές στη Γαλλία; Περιφερειακές, αναρωτήθηκε η μητέρα μου. Δεν ήταν αυτός ο μαιευτήρας. Και η μαμή, που είχε μείνει κοντά μου, βγήκε στον διάδρομο φωνάζοντας διαστολή ταλίρου. Όλα προχώρησαν κανονικά. Συμπτωματικά, μια συμμαθήτρια γεννούσε την ίδια ώρα και το μωρό είχε ρέζους και του άλλαξαν το αίμα και έγινε μια ωραία κοπέλα. Τι να κάνει τώρα; Η μητέρα της ζει ακόμη;\nΜα δεν χρησιμοποίησαν εμβρυουλκό, επέμενε η θεία μου, αν και θυμόταν άλλη κλινική ή άλλη γέννηση. Ξέρεις, τη μέθοδο με τα κουτάλια. Ασφαλώς όχι, τη διέκοψε αγανακτισμένη η μητέρα μου και στενοχωρέθηκαν και οι δύο και αρχίσαμε να μιλάμε για την άλλη αδελφή τους που θα γιόρταζε την Τρίτη, αν δεν είχε πεθάνει. Τηλεφωνήσαμε και στον εξάδελφό μου που μπορεί να έρθει στις γιορτές.\nΑυξάνονται τα τέλη για τα πιο ακριβά αυτοκίνητα, είπε η θεία μου, όταν κλείσαμε το τηλέφωνο. Παλιά οι τράπεζες προσέφεραν μεγάλες ευκολίες αγοράς. Αγόρασαν όλοι Μερσεντές, λες και ήταν ταξιτζήδες ή Αλβανοί.\nΝα δούμε από πού θα γεννήσουν τώρα τα λεφτά, κατέληξε η μητέρα μου. Αυτό καμία μαμή δεν μπορεί να το καταφέρει.\n[Από Τα κορίτσια, πρώτη δημοσίευση στο ηλεκτρονικό Φρέαρ. To έργο είναι του Diego Max.]\nΓιώργος Χουλιάρας επικαιρότητα λογοτεχνία πρώτη δημοσίευση φρεαρ\nΓια την «Αλεξάνδρα» του Ανδρέα Μήτσου – γράφει η Ανθούλα Δανιήλ\nΦρέαρ, τχ. 12/13: Περιεχόμενα


Πολιτισμός « 2η Δημοτική Κοινότητα Αθήνας\nΠΡΟΣΚΛΗΣΗ ΑΠΟ ΤΟΝ ΣΥΛΛΟΓΟ Α.ΚΙ.Β.Δ.Α.\ntheopisti 27 May 2017 0\nΟ Σύλλογος ΑΚΙΒΔΑ στέλνει την παρακάτω πρόσκληση για αύριο Κυριακή 28 Μαΐου 2017.\nΤαξίδι στον Ελληνικό Κινηματογράφο από τη Χορωδία του Δήμου Αθηναίων\ntheopisti 1 April 2016 0\nΗ Χορωδία του Δήμου Αθηναίων συμπράττει με τους Βασίλη Λέκκα, Δέσποινα Ολυμπίου και Ηρώ Σαΐα και παρουσιάζουν ένα πλούσιο πρόγραμμα με γνωστά και αγαπημένα μουσικά θέματα των Μ. Χατζιδάκι, Μ. Θεοδωράκη και Σ. Ξαρχάκου που έχουν ακουστεί στον ελληνικό κινηματογράφο, σε διασκευές του Κωστή Κριτσωτάκη.\ntheopisti 18 March 2016 0\nΤιμές εισιτηρίων: € 9 (Φοιτητικά) – 12 – 25 – 35 – 65 (VIP)\nΈργα Ελλήνων & Φιλελλήνων Συνθετών του 19ου Αιώνα\nΤρίτη, 22 Μαρτίου στις 8:30 μ.μ\nΔημοσθένης Φιστούρης, τενόρος


Loutraki One: Ποιο είναι το μέλλον της μάθησης και της παιδείας; (ένα ΣΠΟΥΔΑΙΟ βίντεο!)\nΠοιο είναι το μέλλον της μάθησης και της παιδείας; (ένα ΣΠΟΥΔΑΙΟ βίντεο!)\nVIDEO: Η ομιλία-έμπνευση που κέρδισε το TED 2013.\nΟ Μίτρα είναι εκπαιδευτικός ερευνητής. Συνέχισε με επιμονή το πείραμα σε απομακρυσμένα χωριά της Ινδίας. Έτσι, υπολογιστές ξεφύτρωναν στις πιο απομακρυσμένες γειτονιές κι έμεναν εκεί επί μήνες, κάτω από μια κάμερα που κατέγραφε τα αποτελέσματα. Μικρά παιδιά του δημοτικού\nχωρίς γνώση αγγλικών ανακάλυπταν μέσα σε χρόνο dt πώς να χρησιμοποιούν τον υπολογιστή και να σερφάρουν. Κι όχι μόνο αυτό. Τα παιδιά δίδασκαν το ένα το άλλο. Χωρίς να έχουν καμία επίβλεψη από εκπαιδευτικούς, κατάφεραν ακόμα και να διαβάζουν έρευνες για το dna (θεματολογία δέκα χρόνια μπροστά από τις γνώσεις και την ηλικία τους), εντελώς μόνα τους.\nΒραβείο TED 2013: Στη σκηνή του TED2013, ο Σουγκάτα Μίτρα, διατυπώνει την τολμηρή ευχή του -βραβευμένη με το Βραβείο TED: Βοηθήστε με να σχεδιάσω το Σχολείο στο Σύννεφο, ένα εργαστήριο μάθησης στην Ινδία, όπου τα παιδιά μπορούν να διερευνούν και να μαθαίνουν το ένα από το άλλο--με τη χρήση μέσων και καθοδήγησης από το σύννεφο. Ακούστε την εμπνευσμένη ομιλία του για τα Αυτο-οργανωμένα Περιβάλλοντα Μάθησης (SOLE).\nΑκολουθεί απομαγνητοφωνημένη, ολόκληρη η εκπληκτική αυτή ομιλία που συγκλόνισε το κοινό του TED:\nΈπεσα λοιπόν τυχαία στο όλο θέμα. Δίδασκα τρόπους προγραμματισμού υπολογιστών στο Νέο Δελχί πριν από 14 χρόνια. Ακριβώς δίπλα στον τόπο εργασίας μου υπήρχε μια φτωχογειτονιά. Σκεφτόμουν λοιπόν, πώς στο καλό εκείνα τα παιδιά θα μάθουν ποτέ να γράφουν προγράμματα υπολογιστών; 'Η μήπως δε θα έπρεπε; Την ίδια στιγμή, είχαμε πολλούς γονείς, πλούσιους ανθρώπους, που διέθεταν υπολογιστές, και που μου έλεγαν: «Ξέρετε, ο γιος μου νομίζω ότι είναι προικισμένος, γιατί κάνει υπέροχα πράγματα με τους υπολογιστές. Και η κόρη μου-- ω, ασφαλώς είναι πανέξυπνη». Και ούτω καθεξής. Ξαφνικά λοιπόν σκέφτηκα πώς συμβαίνει όλοι οι πλούσιοι να έχουν αυτά τα εξαιρετικά προικισμένα παιδιά; (Γέλια) Τι κάνουν λάθος οι φτωχοί; Έκανα μια τρύπα στον τοίχο που χωρίζει τη φτωχογειτονιά από το γραφείο μου, κι έβαλα μέσα έναν υπολογιστή μόνο για να δω τι θα συνέβαινε αν έδινα έναν υπολογιστή σε παιδιά που δεν είχαν ποτέ, που δεν γνώριζαν Αγγλικά, δεν ήξεραν τι είναι το διαδίκτυο.\nΜετά έφυγα. Οκτώ ώρες αργότερα, τα βρήκαμε να περιηγούνται και να μαθαίνουν το ένα στο άλλο πώς να το κάνουν αυτό. Είπα λοιπόν: «Αυτό είναι αδύνατο, διότι -- Πώς είναι δυνατόν; Δεν ξέρουν τίποτα».\nΠώς θα είναι αύριο; Θα μπορούσαμε να πούμε ότι δε θα χρειάζεται να πηγαίνουμε στο σχολείο καθόλου; Θα μπορούσαμε να πούμε ότι όταν θα χρειάζεται να ξέρουμε κάτι θα μπορούμε να το βρούμε σε δυο λεπτά; Θα μπορούσαμε να πούμε-- μια ερώτηση που μας συντρίβει, μια ερώτηση που έκανε συγκεκριμένη για μένα ο Νίκολας Νεγρεπόντε-- θα μπορούσαμε να πούμε ότι βαδίζουμε προς ή πιθανόν είμαστε μέσα σε ένα μέλλον όπου η γνώση είναι ξεπερασμένη; Αυτό όμως είναι φοβερό. Είμαστε Χόμο Σάπιενς. Το να μαθαίνουμε, αυτό είναι που μας διακρίνει από τους πιθήκους. Ας το δούμε έτσι. Χρειάστηκαν 100 εκατομμύρια χρόνια στη φύση για να κάνει τους πιθήκους να σταθούν και να γίνουν Χόμο Σάπιενς. Χρειαστήκαμε μόνο 10.000 για να κάνουμε τη γνώση ξεπερασμένη. Τι κατόρθωμα κι αυτό. Πρέπει όμως να το ενσωματώσουμε στο δικό μας μέλλον.\nΚορίτσι: Το σύνολο των ηλεκτρονίων δεν ισούται με τον συνολικό αριθμό των πρωτονίων-- Σ.Μ: Αυστραλία Κορίτσι:--αποδίδει ένα οριακά θετικό ή αρνητικό ηλεκτρικό φορτίο. Το οριακό φορτίο σε ένα ιόν ισούται με τον αριθμό των πρωτονίων στο ιόν, μείον τον αριθμό των ηλεκτρονίων.\nΟρίστε λοιπόν μερικές εικόνες από τα SOLEs. Δοκίμασα απίστευτες, απίστευτες ερωτήσεις-- «Πότε άρχισε ο κόσμος; Πώς θα τελειώσει;» -- σε εννιάχρονα. Τούτο εδώ είναι για το τι συμβαίνει στον αέρα που αναπνέουμε. Δημιουργήθηκε απ' τα παιδιά χωρίς βοήθεια δασκάλου. Ο δάσκαλος θέτει μόνο το ερώτημα, και μετά αποσύρεται και θαυμάζει την απάντηση.\nΠοια είναι λοιπόν η επιθυμία μου; Η επιθυμία μου είναι να σχεδιάσουμε το μέλλον της μάθησης. Δε θέλουμε να είμαστε ανταλλακτικά ενός μεγάλου ανθρώπινου υπολογιστή, θέλουμε; Χρειάζεται επομένως να σχεδιάσουμε το μέλλον της μάθησης. Πρέπει να -- μια στιγμή, πρέπει να βρω τις κατάλληλες λέξεις, διότι είναι πολύ σημαντικό, ξέρετε. Η επιθυμία μου είναι να βοηθήσω στο σχεδιασμό του μέλλοντος της μάθησης, παρέχοντας υποστήριξη στα παιδιά όλου του κόσμου να αξιοποιήσουν την περιέργεια και την ικανότητα τους για συνεργασία. Βοηθήστε με να οικοδομήσω αυτό το σχολείο. Θα ονομάζεται Σχολείο στο Σύννεφο. Θα είναι ένα σχολείο όπου τα παιδιά κατευθύνονται σ' αυτές τις διανοητικές περιπέτειες που προκαλούνται από τα μεγάλα ερωτήματα που θέτουν οι μεσολαβητές τους. Ο τρόπος που θέλω να το κάνω είναι να οικοδομήσω έναν χώρο όπου θα μπορώ να το μελετήσω. Πρόκειται για έναν χώρο που, πρακτικά, είναι μη επανδρωμένος. Υπάρχει μόνο μια γιαγιά που διευθύνει την υγεία και την ασφάλεια. Τα υπόλοιπα προέρχονται απ΄το σύννεφο. Τα φώτα ανάβουν και σβήνουν απ΄το σύννεφο, κλπ, κλπ, όλα γίνονται απ΄το σύννεφο.